YVL E.11 | Säännöstö | STUKlex\n3 Nostolaiteyksiköiden laitevaatimusmäärittelyt\n4.2 Luvanhaltijan velvoitteet\n4.3 Vaatimukset valmistajalle\n4.4 Materiaalin valmistaja\n5.3 Sähkö- ja automaatiojärjestelmien suunnittelu\n5.4 Apulaitteiden suunnittelu\n7.1 Luvanhaltijaa koskevat vaatimukset\n7.2 Valmistusta koskevat vaatimukset\n7.4 Valmistuksen tallenteet\n8.1 Rakennetarkastuksen edellytykset\n8.2 Laitteen tai rakenteen rakennetarkastus\n8.3 Toimenpiteet poikkeamien osalta\n10.2 Käyttöönottotarkastuksen vaihe 1\n10.3 Käyttöönottotarkastuksen vaihe 2\n14 Säteilyturvakeskuksen valvontamenettelyt\n14.2 Nostolaiteyksiköiden laitevaatimusmäärittelyt\n14.7 Käyttö, kunnonvalvonta ja kunnossapito\n15 LIITE A Rakennetarkastuksen toteutus\n15.1. Valmistuksen ja laaduntarkastuksen tulosaineisto\n15.2 Laitteen tai rakenteen tarkastus ja mittatarkastus\nYdinlaitoksen nosto- ja siirtolaitteet, 2.9.2019YVL E.11\nRakenteilla olevilla ja käyvillä ydinlaitoksilla tämä ohje saatetaan voimaan erillisellä STUKin päätöksellä. Ohje kumoaa ohjeen YVL E.11, 15.11.2013.\n101. Ydinenergialain (990/1987)  mukaan ydinenergian käytön on oltava turvallista eikä siitä saa aiheutua vahinkoa ihmisille, ympäristölle tai omaisuudelle. Ydinlaitoksen turvallisuus muodostuu laitoksen, järjestelmien ja rakenteiden turvallisuus- ja laatuvaatimusten mukaisesta suunnittelusta, valmistamisesta, rakentamisesta, käytöstä ja kunnossapidosta. [2013-11-15]\n102. Säteilyturvakeskuksen määräyksessä STUK Y/1/2018  esitetään ydinvoimalaitosten turvallisuutta koskevat yleiset määräykset. Määräykset ydinvoimalaitoksen turvallisesta rakenteesta, rakentamisesta ja käytöstä esitetään määräyksen 3–25 §:ssä. [2019-09-02]\n103. Säteilyturvakeskuksen määräyksessä STUK Y/4/2018  esitetään ydinjätelaitosten turvallisuutta koskevat yleiset määräykset. Määräykset ydinjätelaitoksen suunnitteluvaatimuksista esitetään määräyksen 3–21 §:ssä sekä rakentamisesta, käyttöönotosta ja käytöstä määräyksen 22–29 §:ssä. [2019-09-02]\n104. Säteilyturvakeskuksen määräyksen STUK Y/1/2018 14 §:n mukaisesti ydinlaitoksen suunnittelussa on otettava huomioon ulkoiset tapahtumat, jotka voivat uhata turvallisuutta. Järjestelmät, rakenteet ja laitteet sekä kulkuyhteydet on suunniteltava, sijoitettava ja suojattava siten, että mahdollisiksi arvioitujen ulkoisten tapahtumien vaikutukset ydinlaitoksen turvallisuuteen ovat vähäisiä. Järjestelmien, rakenteiden ja laitteiden toimintakyky on osoitettava niiden suunnitteluperusteena olevissa laitoksen ulkoisissa ympäristöolosuhteissa. Ulkoisina tapahtumina on otettava huomioon harvinaiset sääolosuhteet, seismiset ilmiöt, laitoksen ympäristössä tapahtuvien onnettomuuksien vaikutukset ja muut ympäristöstä tai ihmisen toiminnasta johtuvat tekijät. Suunnittelussa on otettava huomioon myös lainvastaiset ja muut ydinturvallisuutta vaarantavat luvattomat toimet sekä suuren liikennelentokoneen törmäys. [2019-09-02]\n105. Säteilyturvakeskuksen määräyksen STUK Y/1/2018 15 §:n mukaan ydinlaitoksen suunnittelussa on otettava huomioon sisäiset tapahtumat, jotka voivat uhata turvallisuutta. Järjestelmät, rakenteet ja laitteet on suunniteltava, sijoitettava ja suojattava siten, että sisäisten tapahtumien todennäköisyydet ovat pieniä ja vaikutukset ydinlaitoksen turvallisuuteen vähäisiä. Järjestelmien, rakenteiden ja laitteiden toimintakyky on osoitettava niiden suunnitteluperusteena olevissa huonetilojen sisäisissä ympäristöolosuhteissa.\nSisäisinä tapahtumina on otettava huomioon tulipalot, tulvat, räjähdykset, sähkömagneettinen säteily, putkikatkot, säiliöiden rikkoutumiset, raskaiden esineiden putoamiset, räjähdysten ja laitteiden rikkoutumisten seurauksena syntyvät heitteet ja muut mahdolliset sisäiset tapahtumat. Suunnittelussa on otettava huomioon myös lainvastaiset ja muut ydinturvallisuutta vaarantavat luvattomat toimet. [2019-09-02]\n106. Ydinpolttoaineen käsittelyyn ja varastointiin sekä ydinlaitoksen laitteisiin ja rakenteisiin liittyviin nosto- ja siirtotoimintoihin kohdistuu erityisvaatimuksia, joiden tarkoituksena on estää ydinpolttoaineen ja tärkeiden järjestelmien tai laitteiden vaurioituminen. [2019-09-02]\n107. Säteilyturvakeskuksen (STUK) valvontaoikeuksiin sisältyy ydinenergialain 63 §:n 1 momentin 3 kohdan mukaan oikeus vaatia, että ydinlaitoksen osiksi tarkoitetut rakenteet tai laitteet valmistetaan säteilyturvakeskuksen hyväksymällä tavalla. Säteilyturvakeskuksella on oikeus velvoittaa luvan haltija tai hakija järjestämään keskukselle tilaisuus riittävästi tarkkailla polttoaineen tai sellaisten rakenteiden tahi laitteiden valmistusta. [2019-09-02]\n108. STUKin suorittama turvallisuusvalvonta sisältää ydinlaitosten nosto- ja siirtotoimintojen sekä niissä käytettävien ydinteknisesti turvallisuusluokiteltujen nostolaiteyksiköiden ja nostoapuvälineiden valvonnan siltä osin kuin niillä on vaikutusta laitosten ydin- ja säteilyturvallisuuteen. [2013-11-15]\n109. STUKin valvonta ei korvaa muissa viranomaismääräyksissä edellytettyä nostolaitteita koskevaa valvontaa tai niissä asetettuja nostolaitteita koskevia turvallisuusvaatimuksia. [2013-11-15]\n110. Tässä ohjeessa esitetään ydinlaitoksen nosto- ja siirtotoimintoja sekä nostolaiteyksiköitä ja nostoapuvälineitä koskevat ydinturvallisuutta koskevat vaatimukset, jotka STUK asettaa luvanhaltijalle, ja menettelyt, joilla STUK valvoo asetettujen vaatimusten noudattamista. Ydinturvallisuusvaatimukset ovat lisävaatimuksia valtioneuvoston asetuksissa (400/2008)  ja (403/2008)  asetettuun turvallisuustasoon. [2013-11-15]\n111. Poistettu. [2019-09-02]\n112. Poistettu. [2019-09-02]\n201. Tässä ohjeessa esitetyt vaatimukset koskevat luvanhaltijaa, luvanhakijaa, laitostoimittajaa sekä nostolaiteyksiköiden ja nostoapuvälineiden valmistajaa ydinlaitosten kaikissa elinkaaren vaiheissa. [2019-09-02]\n202. Tässä ohjeessa esitetään ydinlaitoksen turvallisuusluokiteltuja nostolaiteyksiköitä ja nostoapuvälineitä koskevat ydinturvallisuusvaatimukset seuraavassa laajuudessa:\njohtamisjärjestelmää koskevat vaatimukset nostolaiteyksiköiden ja nostoapuvälineiden osalta\nsuunnittelu ja mitoitus (valvonta, tarkastukset)\nvalmistus (valvonta, tarkastukset ja testit)\nasennus ja käyttöönotto (valvonta, tarkastukset ja testit)\nkäyttö, kunnossapito sekä muutos- ja korjaustyöt (valvonta, tarkastukset ja testit)\nkäytöstä poisto (valvonta, tarkastukset ja testit).\nMainitut ydinturvallisuusvaatimukset koskevat myös niitä nostolaiteyksiköiden osakokonaisuuksia, jotka kuuluvat järjestelmätasoltaan luokan EYT nostolaiteyksiköihin, mutta jotka on luokiteltu laitetasolla turvallisuusluokkaan 3. [2019-09-02]\n203. Tämä ohje kattaa myös nostolaiteyksiköiden kulkuradat. Rakennuksiin kiinteästi liitettyihin kulkuratojen tuentoihin liittyvät vaatimukset esitetään ohjeessa YVL E.6 ”Ydinlaitoksen rakennukset ja rakenteet”. [2019-09-02]\n204. STUKille toimitettavista asiakirjoista annetaan vaatimuksia ohjeessa YVL A.1 ”Ydinenergian käytön turvallisuusvalvonta”. Luvanhaltijan ja toimittajan johtamisjärjestelmän prosesseihin ja toimintoihin kohdistuvat vaatimukset esitetään ohjeessa YVL A.3 ”Turvallisuuden johtaminen ydinalalla”. Ohjeessa YVL A.5 ”Ydinlaitoksen rakentaminen ja käyttöönotto”, esitetään uuden ydinlaitoksen rakentamista ja käytössä olevien laitosten laitosmuutoksia koskevia vaatimuksia. Ikääntymisen hallintaa koskee ohje YVL A.8 ”Ydinlaitoksen ikääntymisen hallinta”. Ydinlaitoksen turvallisuussuunnittelun vaatimukset esitetään ohjeessa YVL B.1 ”Ydinvoimalaitoksen turvallisuussuunnittelu”. Järjestelmien, rakenteiden ja laitteiden turvallisuus- ja maanjäristysluokitusta koskevat vaatimukset esitetään ohjeessa YVL B.2 ”Ydinlaitoksen järjestelmien, rakenteiden ja laitteiden luokittelu”. Seismiseen suunnitteluun liittyvät vaatimukset esitetään ohjeessa YVL B.7 ”Varautuminen sisäisiin ja ulkoisiin uhkiin ydinlaitoksessa”. Sähkö- ja automaatiolaitteiden vaatimukset esitetään ohjeessa YVL E.7, ”Ydinlaitoksen sähkö- ja automaatiolaitteet”. Testauslaitosten hyväksyminen esitetään ohjeessa YVL E.12, ”Ydinlaitoksen mekaanisten laitteiden ja rakenteiden testauslaitokset”. [2019-09-02]\n205. Tuoreen ja käytetyn ydinpolttoaineen varastointia ja käsittelyä käsitellään ohjeessa YVL D.3 ”Ydinpolttoaineen käsittely ja varastointi”. Ydinjätteiden loppusijoitusta käsitellään ohjeessa YVL D.5 ”Ydinjätteiden loppusijoitus”. Ydinlaitosten ulkopuolella tapahtuvaa ydinpolttoaineen ja ydinjätteen kuljetusta käsitellään ohjeessa YVL D.2,” Ydinaineiden ja ydinjätteiden kuljetus”. [2019-09-02]\n301. Ohjeen YVL A.3 vaatimusten lisäksi luvanhaltijan johtamisjärjestelmän on täytettävä tässä luvussa esitetyt nostolaitteisiin liittyvät lisävaatimukset. [2013-11-15]\n302. Luvanhaltijalla on oltava ydinlaitoksen nostolaiteyksiköiden yleiset vaatimusmäärittelyt, jotka sisältävät turvallisuusluokiteltujen nostolaiteyksiköiden suunnittelu-, laadunhallinta- ja viranomaisvaatimukset. Vaatimusmäärittelyt toimivat luvanhaltijan asettamina perusvaatimuksina, joita noudatetaan hankinnoissa täydennettyinä käyttöpaikkakohtaisilla suunnitteluvaatimuksilla. [2019-09-02]\n303. Nostolaiteyksikön suunnitteluvaatimuksina on määriteltävä ne rakennemateriaalivaatimukset, suunnittelun ja mitoituksen standardit sekä muut yleiset rakenteelliset ja toiminnalliset vaatimukset, jotka luvanhaltija asettaa vähimmäisvaatimuksiksi hankinnoissa. [2013-11-15]\n304. Nostolaiteyksikön suunnittelussa, valmistuksessa, testauksessa ja asennuksessa on noudatettava pääsääntöisesti yhtä normistoa, josta poikkeamat on perusteltava. [2013-11-15]\n305. Yleisissä vaatimusmäärittelyissä on määriteltävä ainakin seuraavat laadunvalvontaan koskevat vaatimukset:\ntarkastukset ja testit, jotka luvanhaltija edellyttää tehtäviksi rakennemateriaaleille ja nostolaitteille hankinnan, valmistuksen, asennuksen ja käyttöönoton aikana\ntarkastusten ja testien valvontaa suorittavat osapuolet\ntarkastusten ja testien raportointivaatimukset\ntarkastus- ja testiohjeet.\n306. Yleisissä vaatimusmäärittelyissä on esitettävä mahdollisissa STUKin erillispäätöksissä annetut lisävaatimukset, jotka liittyvät nostolaiteyksiköiden suunnitteluun tai laadunvalvontaan. [2013-11-15]\n307. Luvanhaltijalla on oltava soveltuvaan standardiin perustuva ohjeistus nostolaiteyksiköiden käytöstä, käyttöön oikeutetuista henkilöistä ja nostolaiteyksiköiden käyttämiseen pätevöinnin vaatimuksista. Standardin valinta on perusteltava. [2019-09-02]\n308. Ydinpolttoaineen nostolaiteyksiköiden ja käsittelyjärjestelmien käyttö- sekä häiriö- ja onnettomuustilanteita varten on laadittava ohjeet. Näissä ohjeissa on määriteltävä muun muassa ne toiminnot, joita polttoaineelle tehdään, sekä toimintojen edellytykset, toimenpiteet, vastuut ja tallenteet. [2013-11-15]\n309. Ydinpolttoaineen käsittelyn turvallisuuteen liittyvät ehdot on sisällytettävä turvallisuusteknisiin käyttöehtoihin. [2013-11-15]\n310. Nostolaiteyksiköiden käytöstä poisto on ohjeistettava ennen käytöstä poiston toteuttamista. [2013-11-15]\n401. Nostolaiteyksikön tai nostoapuvälineen valmistaja on päätoimittaja, jonka vastuualueeseen kuuluvat myös sähkö- ja automaatiojärjestelmän ja mahdollisten liittyvien apujärjestelmien toimittajat. [2013-11-15]\n402. Luvanhaltijan on laitetoimittajien, valmistajien ja alihankkijoiden arvioinnissa, valinnassa ja perehdyttämisessä täytettävä ohjeen YVL A.3 vaatimukset. [2013-11-15]\n403. Luvanhaltijan on esitettävä valmistusmenetelmien pätevöintiä koskevat vaatimukset ja menettelytavat johtamisjärjestelmässään ja siihen liittyvissä ohjeistoissa. Ohjeissa on otettava huomioon laitteiden valmistus ja laitospaikalla tehtävä asennus, ja vaatimukset koskevat siten laitetoimittajia alihankkijoineen, hitsaustyön urakoitsijoita ja luvanhaltijan omaa valmistusta. [2013-11-15]\n404. Luvanhaltijan on varmistuttava siitä, että valmistus-, asennus-, korjaus-, muutos- tai huoltotöitä tekevä valmistaja tuntee kaikilta osin toimitusta koskevat turvallisuus- ja laatuvaatimukset. [2013-11-15]\n405. Valmistajan arvioinnissa on otettava huomioon myös\ntoimituskyky vaativien nostolaitteiden toimituksissa\nerikoisprosessien pätevöinti menetelmäkokeilla\npysyviä liitoksia tekevien henkilöiden pätevöinti.\n406. Luvanhaltijan on seurattava valmistajan johtamisjärjestelmälle määräajoin tehtävien tarkastusten toteutumista. Tarkastuksissa on varmistettava, että valmistaja ylläpitää ja noudattaa johtamisjärjestelmäänsä. [2013-11-15]\n407. STUK arvioi tarvittaessa valmistajan johtamisjärjestelmää valmistajan luokse tehtävin tarkastuskäynnein. [2013-11-15]\n408. Luvanhaltijan on hankintasopimuksessa määriteltävä johtamisjärjestelmänsä mukaiset menettelyt valmistuksessa, tarkastuksessa ja testauksessa havaittujen poikkeamien käsittelyyn. Poikkeamat YVL-ohjeiden vaatimustasosta ja STUKin hyväksymistä spesifikaatioista on aina hyväksytettävä STUKissa. [2013-11-15]\n409. Valmistajan laadunhallintajärjestelmän on täytettävä SFS-EN ISO 9001 -laadunhallinta-järjestelmän  tai vastaavan muun laadunhallintajärjestelmän vaatimukset, ja sen on oltava riippumattomasti arvioitu. [2013-11-15]\n410. Valmistajalla on oltava järjestelmälliset ja dokumentoidut menettelytavat alihankkijoidensa arviointiin, valintaan ja valvontaan. Valmistajan on arvioitava alihankkijan johtamisjärjestelmän toimivuus ja todettava, että alihankkijalla on edellytykset toimittaa vaatimukset täyttäviä tuotteita tai palveluja.\nValmistukseen osallistuvia alihankkijoita koskevat samat määräykset ja velvoitteet kuin varsinaista valmistajaa. Valmistaja on vastuussa myös alihankkijan toiminnasta kyseisen nostolaiteyksikön tai nostoapuvälineen valmistuksen osalta. [2013-11-15]\n411. Valmistajalla on oltava ohjeistetut menettelytavat valmistusmenetelmien ja henkilöstön pätevöintiin, pätevöintien voimassaoloon, valmistukseen, testaukseen ja poikkeamien käsittelyyn. [2013-11-15]\n412. Valmistajalla on oltava palveluksessaan ammattitaitoinen ja kokenut henkilökunta sekä toiminnan edellyttämät menetelmät, laitteet ja välineet. [2013-11-15]\n413. Valmistajalla on oltava käytettävissään asiantunteva hitsauksen koordinointihenkilöstö, joka suunnittelee, laatii ja pätevöi sovellettavan standardin mukaiset hitsaus- ja työohjeet. [2013-11-15]\n414. Valmistajalla on oltava pätevöidyt valmistusmenetelmät laitteen tai rakenteen valmistukseen tai valmius menetelmien pätevöintiin ennen valmistuksen aloittamista. Kuormaa kantavien rakenteiden pysyviä liitoksia tekevillä henkilöillä on oltava sovellettavan standardin mukainen pätevyys. [2013-11-15]\n415. Valmistajan on ylläpidettävä luetteloa mm.\npätevöidyistä valmistusmenetelmistä (esimerkiksi hitsaus, muokkaus, lämpökäsittely)\npätevöidyistä pysyvien liitosten tekijöistä (hitsaajat ja hitsausoperaattorit)\nhenkilöistä, joilla on oikeus siirtää materiaalien tunnistemerkintöjä.\n416. Valmistajan on huolehdittava siitä, että vaatimusten mukaiselle toiminnalle on riittävät edellytykset ja että valmistus tapahtuu sitä koskevien viranomaismääräysten ja päätösten sekä valmistusta koskevien asiakirjojen mukaisesti. [2013-11-15]\n417. Valmistajan on luovutettava luvanhaltijalle nostolaitteen rakennesuunnitelmaan liitettävät asiakirjat tässä ohjeessa määritellyssä laajuudessa, tallenteet nostolaitteen valmistuksesta, tarkastuksista ja testauksista sekä nostolaitteen käyttö-, kunnonvalvonta- ja kunnossapito-ohjeet. [2013-11-15]\n418. Mikäli valmistuksen aikana toimintaedellytyksiin tulee olennaisia muutoksia, valmistajan on ilmoitettava niistä viivytyksettä luvanhaltijalle. [2013-11-15]\n419. Materiaalin valmistajalla on oltava standardin SFS-EN ISO 9001  tai muun vastaavan standardin mukainen laadunhallintajärjestelmä. Materiaalilla tarkoitetaan tässä yhteydessä kuormaa kantavia materiaaleja (esimerkiksi levyjä, putkipalkkeja jne., hitsausaineita, kiinnitysosia, koneenosia). Apulaitteiden materiaaleihin pätevät kyseisten YVL-ohjeiden vaatimukset. [2019-09-02]\n501. Turvallisuusluokiteltujen nostolaiteyksiköiden ja nostotoimintojen järjestelmätason suunnittelu on aloitettava ydinlaitoksen rakentamislupavaiheessa. [2013-11-15]\n502. Suunnitteilla olevan ydinlaitoksen alustavassa turvallisuusselosteessa on esitettävä turvallisuusluokitellun nostolaiteyksikön järjestelmäkuvaus, jossa on määritelty periaatteelliset toimintaan ja turvallisuuteen liittyvät vaatimukset nostolaiteyksikön yksityiskohtaista suunnittelua varten eri osakokonaisuuksille ja tekniikan osa-alueille. Turvallisuusselostetta ja järjestelmäkuvausta koskevat perusvaatimukset on esitetty ohjeessa YVL B.1 ja tämän ohjeen luvussa 6. [2019-09-02]\n503. Nostotoimintojen ja nostolaiteyksiköiden suunnittelun on perustuttava sekä deterministisiin että todennäköisyysperusteisiin menetelmiin. Ohjeissa YVL A.7 ”Ydinvoimalaitoksen todennäköisyysperusteinen riskianalyysi ja riskien hallinta”, B.1 ja B.3 ”Ydinvoimalaitoksen deterministiset turvallisuusanalyysit” on esitetty näitä menetelmiä koskevia täsmentäviä vaatimuksia. [2019-09-02]\n504. Nostotoiminnot ja nostolaiteyksiköt on suunniteltava siten, että kriittisyyden esto, ydinpolttoaineen jäähdytys ja säteilysuojaus on varmistettu luotettavasti ja että ydinpolttoaineen vaurioitumisen todennäköisyys on erittäin pieni. [2013-11-15]\n505. Nostolaiteyksiköiden ja nostoapuvälineiden käyttöiän suunnittelussa on otettava huomioon ydinlaitoksen kaikki elinkaaren vaiheet ja suunnitellut käyttöolosuhteet. [2013-11-15]\n506. Reaktorihallin päänosturi on suunniteltava koko ydinlaitoksen käyttöiälle mukaan lukien käytöstä poisto ja siihen liittyvä nosturin mahdollinen käyttö. [2013-11-15]\n507. Nostolaiteyksiköiden ja nostoapuvälineiden toiminnalliset kokeet ja määräaikaistarkastukset on oltava mahdollista tehdä koko suunnitellun käyttöiän aikana. [2013-11-15]\n508. Nostolaiteyksikön materiaalien on sovelluttava käyttökohteisiinsa kaikissa suunnitelluissa käyttöolosuhteissa. [2013-11-15]\n509. Nostolaiteyksiköiden ja nostoapuvälineiden on täytettävä niille asetetut toiminnalliset vaatimukset. Osien eheyden on säilyttävä suunnitteluolosuhteissa suunnitellun käyttöiän ajan, mikä on osoitettava analyyseilla, testeillä tai käyttökokemustiedoilla. [2013-11-15]\n510. Nostotoiminnot ja nostoreitit on suunniteltava siten, että\nraskaiden taakkojen siirtoa polttoaineen päälle vältetään\nraskaiden taakkojen siirtoa turvallisuuden kannalta tärkeiden laitteiden päälle vältetään\nraskaiden taakkojen siirrot on toteutettavissa siten, että taakan törmääminen vältetään\nraskaiden taakkojen siirrot on toteutettavissa siten, että taakan takertuminen vältetään\nvarastoaltaiden ja polttoaineen eheyttä sekä veden puhtautta ei vaaranneta.\n511. Raskaiden taakkojen turvalliset siirtoalueet on määriteltävä ja esitettävä rakennesuunnitelman yhteydessä. [2013-11-15]\n512. Nostolaiteyksikön seisminen suunnittelu on tehtävä ohjeen YVL B.7 mukaisesti. [2013-11-15]\n513. Nostolaiteyksikön ikääntymisen hallinta on suunniteltava ohjeen YVL A.8 vaatimusten mukaisesti. [2013-11-15]\n514. Nostotoiminnoille ja nostolaiteyksiköille on tehtävä riskianalyysi, joka sisältää koneturvallisuusriskien tarkastelun lisäksi niiden ydinturvallisuusriskien tarkastelun, joilla osoitetaan vaatimuksen 504 toteutuminen. [2019-09-02]\n515. Nostolaiteyksikön riskianalyysin tulokset on otettava huomioon ydinlaitoksen rakennusten, rakenteiden ja järjestelmien suunnittelussa ja sijoittelussa sekä raskaiden taakkojen turvallisten siirtoalueiden määrittelyssä. [2013-11-15]\n516. Nostolaiteyksiköiden ja niiden ohjauslaitteiden suunnittelussa ja niitä koskevissa analyyseissä on noudatettava koneasetuksen  ja siihen liittyvien standardien vaatimuksia. [2019-09-02]\n517. Nostolaiteyksikön riskianalyysin perusteella tunnistetut turvallisuustoiminnot on kohdistettava toiminnallisina vaatimuksina nostolaiteyksikölle. [2019-09-02]\n518. Turvallisuustoimintojen suunnittelussa on noudatettava ohjeen YVL B.1 vaatimuksia. [2013-11-15]\n519. Poistettu. [2019-09-02]\n520. Turvallisuusluokiteltujen nostolaiteyksiköiden ja nostoapuvälineiden on sisällettävä laskennallista varmuutta ja/tai varmuutta kohottavia rakenneratkaisuja, laitteita ja turvallisuustoimintoja siten, että kuormaa kantavien osien ja turvallisuustoimintojen varmuus on rinnastettavissa yksittäisvikavarmuuteen. [2019-09-02]\n521. Ydinpolttoaineen siirtoon käytettävät nostolaiteyksiköt ja nostoapuvälineet eivät saa menettää kykyään kannattaa taakkaansa turvallisesti yksittäisvikautumisen seurauksena.\n522. Nostolaiteyksiköiden on asetuttava turvallisuuden kannalta edullisimpaan tilaan vikautumisen tai sähkönmenetyksen yhteydessä. Edullisin tila on perusteltava. Sähköjen palautumista menetyksen jälkeen on myös tarkasteltava turvallisuuden kannalta. [2013-11-15]\n523. Nostolaiteyksiköt ja nostoapuvälineet on tarvittaessa varustettava turvallisuuslaitteilla ja -toiminnoilla, joista esimerkkejä ovat:\nnostoelimen heilumisen minimointi\ntaakan heilumisen minimointi\nsuojalaitteet, jotka pysäyttävät liikkeen kuorman merkittävästi keventyessä\nsuojalaitteet nosto- ja siirtoliikkeen keskeyttämiseksi sähkön syötön katketessa, syöttöjännitteen alentuessa toimintaa vaarantavasti sekä ylikuormitus- ja ylinopeustilanteissa\nkahdennetut suojalaitteet, jotka rajaavat siirrot sallituille alueille\nnosto-, lasku- ja siirtoliikkeiden kahdennetut mekaaniset liikerajoittimet\nnopeuden rajoitinlaitteet hidastetun nosto-, lasku- ja siirtonopeuden alueella\nusean liikeakselin samanaikaisen liikkeen esto\nrajakatkaisimet, joilla estetään vaunun ja sillan liikkuminen ennalta määriteltyjen rajojen ulkopuolelle\nliikkeen pysäytys nostoköyden löystyessä\nkuorman luotettavan kiinnittymisen ja irtoamisen ilmaisu tarraimia käytettäessä\nkuorman massan näyttö\nhätäpysäytyslaite, jolla kaikki työliikkeet voidaan samanaikaisesti pysäyttää\ninstrumentointi polttoaineen tarkan sijainnin määrittämiseksi\nriittävä valaistus- ja valvontajärjestelmä.\nTurvallisuuslaitteiden ja -toimintojen tarpeellisuus on arvioitava nostolaiteyksikkökohtaisesti. [2019-09-02]\n524. Säteilytetyn ydinpolttoaineen siirtolaiteyksiköiden on kyettävä siirtämään polttoainetta turvallisesti sijoituspaikasta toiseen säteilyltä suojaavan vesikerroksen alla silloin, kun säteilysuojelu on toteutettu veden avulla. [2013-11-15]\n525. Ydinpolttoaineen siirtoon osallistuvien nostolaiteyksiköiden tarraimet on suunniteltava siten, että tartunnan irtoaminen on estetty kahdella toisistaan riippumattomalla tavalla ja että ne jäävät turvalliseen asentoon käyttöenergian (sähkö, alipaine yms.) syötön katketessa. [2013-11-15]\n526. Nostolaiteyksiköt, nostoapuvälineet ja niiden osat, jotka ovat kosketuksissa allasvesien kanssa, on suunniteltava siten, että niiden materiaalit ja voitelu soveltuvat vedenalaiseen toimintaan. [2019-09-02]\n527. Nostolaiteyksiköt, nostoapuvälineet ja niiden osat, jotka ovat kosketuksissa allasvesien kanssa, on suunniteltava siten, että ne eivät vaikuta haitallisesti veden ominaisuuksiin. [2019-09-02]\n528. Nostolaiteyksiköt, nostoapuvälineet ja niiden osat, jotka voivat olla kosketuksissa ilmassa tai vedessä olevien radioaktiivisten aineiden kanssa, on suunniteltava siten, että ne eivät helposti kontaminoidu ja että ne voidaan dekontaminoida. [2019-09-02]\n529. Suunnittelun on täytettävä koneasetukseen (400/2008)  liittyvien säädösten ja niihin perustuvien yhdenmukaistettujen standardien sekä tämän ohjeen vaatimuksissa esitetty turvallisuustaso. [2013-11-15]\n530. Nostolaiteyksiköiden ja nostoapuvälineiden suunnittelun, mitoituksen, valmistuksen, tarkastusten ja testien on perustuttava tunnettuihin voimassa oleviin laite- ja ydinteknisiin standardeihin. Etusijalla ovat yhdenmukaistetut standardit. Elinkaaren kuhunkin vaiheeseen (suunnittelu, valmistus, tarkastus, testit) liittyvistä standardeista on käytettävä viimeisimpiä voimassa olevia päivityksiä, jotka ovat voimassa kyseistä vaihetta määriteltäessä. [2019-09-02]\n531. Kuormaa kantavien rakenteiden mitoituksen on perustuttava soveltuviin standardeihin tapauksissa, joissa lujuuslaskelmia ei erikseen vaadita. [2013-11-15]\n532. Nostolaiteyksiköiden lujuusteknisen mitoituksen lähtökohtana on oltava niiden käytön mukainen luokitus, joka määritetään nostolaitteiden suunnittelustandardien mukaisesti. [2019-09-02]\n533. Nostolaiteyksiköiden rakenneaineiden valinnassa on otettava huomioon käyttö- ja ympäristöolosuhteet sekä valmistuksesta ja asennuksesta aiheutuvat vaatimukset ja rajoitukset. [2013-11-15]\n534. Nostolaiteyksiköiden rakenneaineiden suunnittelussa, valinnassa ja valmistuksessa on noudatettava yhdenmukaistettujen standardien vaatimuksia. [2013-11-15]\n535. Nostolaiteyksiköiden ja nostoapuvälineiden materiaalien on sovelluttava käyttökohteisiinsa. Materiaaliominaisuuksien valmistustoleransseineen on täytettävä suunnitteluolosuhteiden ja niihin liittyvien ilmiöiden asettamat vaatimukset. [2013-11-15]\n536. Kuormituksen alaisten rakenteiden materiaalien ja hitsauslisäaineiden on oltava hyväksyttyjä ja niiden materiaaliominaisuuksien vahvistettuja soveltuvien standardien mukaisesti. [2013-11-15]\n537. Nostolaiteyksiköiden suunnittelussa ja toteutuksessa on otettava huomioon pinnoitteille asetetut erityisvaatimukset suojarakennuksen sisäpuolella ja niissä suojarakennuksen ulkopuolisissa tiloissa, joille asetetaan dekontaminoitavuus- tai säteilynkestävyysvaatimuksia turvallisuusselosteen huonetilaluokituksessa. Erityisvaatimukset koskevat seuraavia seikkoja: säteilykestävyys, dekontaminoitavuus, kemiallinen kestävyys, kestävyys käyttöolosuhteissa, kestävyys onnettomuustilanteissa sekä palotekniset ominaisuudet. [2013-11-15]\n538. Nostolaiteyksiköiden sähkö- ja automaatiojärjestelmiä sekä -laitteita koskevat vaatimukset on esitetty ohjeissa YVL B.1 ja YVL E.7. [2019-09-02]\n539. Poistettu. [2019-09-02]\n540. Poistettu. [2019-09-02]\n541. Poistettu. [2019-09-02]\n542. Poistettu. [2019-09-02]\n543. Nostolaiteyksikköön kiinteästi kuuluvien muiden apulaitteiden (putkistot, venttiilit yms.) suunnittelu, valmistus, asennus ja käyttöönotto on tehtävä niitä koskevien YVL-ohjeiden mukaan ja liitettävä osaksi nostolaiteyksikön järjestelmä- ja rakennesuunnittelua. [2019-09-02]\n601. Suunnitteilla olevan ydinlaitoksen alustavassa turvallisuusselosteessa luvanhakijan on esitettävä nostolaiteyksiköistä järjestelmäkuvaus. [2013-11-15]\n602. Nostolaiteyksikön järjestelmäkuvaus on päivitettävä lopulliseen turvallisuusselosteeseen. Asiakirjoja, niiden toimittamista ja ylläpitoa koskevia täsmentäviä vaatimuksia on esitetty ohjeissa YVL A.1 ja YVL B.1. [2013-11-15]\n603. Käytössä olevan ydinlaitoksen uusille nostolaiteyksiköille tai käytössä olevan nostolaiteyksikön merkittävästä muutoksesta luvanhaltijan on toimitettava STUKille hyväksyttäväksi muutosta koskeva periaatesuunnitelma. Periaatesuunnitelmaa koskevat perusvaatimukset on esitetty ohjeessa YVL B.1. [2013-11-15]\n604. Alustavan turvallisuusselosteen tai ennakkotarkastusaineiston yhteydessä on ohjeen YVL B.1 tarkoittamien suunnitteluperusteiden ja selvitysten lisäksi esitettävä\nnostolaiteyksikön alustava vika- ja vaikutusanalyysi hyväksyttäväksi\nnostolaiteyksikön riskianalyysi, joka käsittää kokonaisturvallisuuden (koneturvallisuusriskit ja ydinturvallisuusriskit) hyväksyttäväksi\nselvitys rakennesuunnitelman asiakirjarakenteesta tiedoksi\nvalmistusta, kuljetusta, asennusta, käyttöä, kunnossapitoa, testausta ja tarkastusta koskevat vaatimukset hyväksyttäväksi\nnostolaiteyksikön jako osakokonaisuuksiin ja niitä koskevat suunnitteluperusteet hyväksyttäväksi.\n605. Poistettu. [2019-09-02]\n605a. Mikäli laitostoimittaja ja/tai valmistaja laatii luvanhaltijan vaatimuksiin perustuvat omat vaatimukset nostolaiteyksikön ja/tai nostoapuvälineen suunnittelulle ja/tai laadunhallinnalle, on kyseiset vaatimukset toimitettava STUKille tiedoksi. [2019-09-02]\n606. Turvallisuusluokitellun nostolaiteyksikön tai sen muutoksen suunnittelua ja toteutusta varten on laadittava ja otettava käyttöön nostolaiteyksikkökohtainen laatusuunnitelma. Laatusuunnitelmaa ja sen sisältöä koskevia yksityiskohtaisia vaatimuksia on esitetty ohjeissa YVL A.3 ja YVL B.1. [2013-11-15]\n607. Valmistajasta ja valmistajan alihankkijoista on esitettävä johtamisjärjestelmää, teknistä osaamista, ydinlaitostoimituksia tai muita referenssejä koskevat vaatimukset. Lisäksi on määriteltävä luvanhaltijan, laitostoimittajan tai pääurakoitsijan käyttämät menettelyt ja hyväksymiskriteerit nostolaiteyksikön valmistajan ja sen alihankkijoiden hyväksynnässä. [2013-11-15]\n608. Selvityksessä asiakirjarakenteesta on esitettävä luettelo nostolaiteyksikön suunnitteluprosessissa syntyvistä asiakirjoista ja niiden suhteesta toisiinsa. [2013-11-15]\n609. Poistettu. [2019-09-02]\n610. Luvanhaltijan on esitettävä rakennesuunnitelmassa nostolaiteyksikön tai nostoapuvälineen rakenteellinen turvallisuus, toiminta sekä turvallisuustoiminnot ja -laitteet. [2019-09-02]\n611. Rakennesuunnitelmassa on esitettävä viittaukset lähdekirjallisuuteen yksityiskohtaisesti ja selkeästi. Kun viittaus kohdistuu vain pieneen osaan lähdeaineistoa tai kyseessä on vaikeasti saatava kirjallisuus, viitekohta on täsmennettävä ja liitettävä käsiteltävää aihetta koskeva osa suunnitteluaineistoon. [2013-11-15]\n612. Nostolaiteyksikön rakennesuunnitelman on sisällettävä seuraavat tiedot:\nselvitys valmistajasta ja testauslaitoksista\nrakenneaineet ja pinnoitteet\npäivitetyt vika- ja vaikutusanalyysi sekä riskianalyysi, joka käsittää kokonaisturvallisuuden (koneturvallisuusriskit ja ydinturvallisuusriskit)\nkäyttöön liittyvät ohjeet ja selvitykset\ntiedot nostolaiteyksikköön kuuluvien apulaitteiden suunnitteluasiakirjoista.\n613. Korjaus- tai muutostyötä koskevassa rakennesuunnitelmassa on esitettävä edellä mainitut selvitykset soveltuvin osin. [2019-09-02]\n614. Luvanhaltijan on liitettävä rakennesuunnitelmaan laatimansa perusteluyhteenveto nostolaiteyksikön tai nostoapuvälineen vaatimuksenmukaisuudesta. Sen on sisällettävä rakennesuunnitelman tietoihin pohjautuvat perustelut siitä, että\nYVL-ohjeiden ja STUKin kyseistä nostolaiteyksikköä tai nostoapuvälinettä koskevien päätösten vaatimukset täyttyvät\nSTUKin hyväksymän järjestelmäkuvauksen vaatimukset täyttyvät\nvalmistajalla ja valmistajan alihankkijoilla on valmiudet ydinteknisen tuotteen toimitukseen\nkäytettävät testauslaitokset ovat hyväksyttyjä\neheydelle ja toiminnalle asetetut vaatimukset täyttyvät kaikissa suunnitteluolosuhteissa\nvalittujen suunnittelustandardien mukaisesti\nvalmistuksenaikaiset testit ja tarkastukset ovat riittävät valmistuksen vaatimuksenmukaisuuden varmistamiseksi.\n615. Perusteluyhteenvedon perusteluissa on viitattava rakennesuunnitelman yksittäisiin asiakirjoihin sekä tarvittaessa niiden kappale- tai sivunumeroihin asiakirjojen ollessa laajoja. [2013-11-15]\n616. Mikäli rakennesuunnitelma toimitetaan hyväksyttäväksi useassa erässä, luvanhaltijan on laadittava perusteluyhteenveto kunkin erän vaatimuksenmukaisuudesta. Perusteluista on käytävä selville, minkä asiakokonaisuuden vaatimustenmukaisuutta kyseisellä aineistolla osoitetaan. [2019-09-02]\n6.2.3 Selvitys valmistajasta ja testauslaitoksista\n617. Rakennesuunnitelmassa on esitettävä kuvaus nostolaiteyksikön valmistajan johtamisjärjestelmästä ja siihen kohdistuneista arvioinneista sisältäen selvityksen\nriippumattomasta johtamisjärjestelmän hyväksynnästä\nvalmistajan suorittamasta alihankkijoiden arviointi-, valinta- ja perehdyttämis- sekä valvontaprosessista\nsuoritetuista valmistusmenetelmien menetelmäkokeista ja niiden valvonnasta sekä luvanhaltijan lausunto niiden hyväksyttävyydestä ja soveltuvuudesta ko. valmistukseen\npysyviä liitoksia tekevien henkilöiden pätevöinneistä.\n618. Testauslaitoksista on esitettävä viittaus testauslaitosten hyväksymistä koskeviin ohjeen YVL E.12 mukaisiin STUKin päätöksiin voimassaoloaikoineen. [2013-11-15]\n619. Rakennesuunnitelman on perustuttava hyväksytyssä järjestelmäkuvauksessa esitettyihin suunnitteluperusteisiin. [2013-11-15]\n620. Rakennesuunnitelmassa esitettävillä analyyseillä on osoitettava, että nostolaiteyksikkö täyttää suunnitteluperusteena esitetyt turvallisuusvaatimukset. Näitä analyysejä ovat:\nnostolaiteyksikön toimintoanalyysi, vika- ja vaikutusanalyysi sekä riskianalyysi, joka sisältää myös raskaan taakaan putoamisen, törmäämisen ja takertumisen\nlujuustekniset analyysit, joilla osoitetaan eri osien kestävyys oletetuissa kuormitustilanteissa.\n621. Suunnittelun perustana olevat standardit on yksilöitävä. [2013-11-15]\n622. Suunnitteluperusteet on esitettävä niin laajasti, että niiden perusteella voidaan arvioida laitteen tai rakenteen valinta, toimintaedellytykset ja rakenteelliset vaatimukset sekä tarkastaa tarvittaessa yleissuunnittelu, mitoitus, jännitys- ja väsymisanalyysit sekä kunnonvalvonnalle asetetut vaatimukset. [2013-11-15]\n623. Rakennesuunnitelmassa on osoitettava rakenneratkaisujen hyväksyttävyys kaikkien suunnitteluperusteiden täyttymiseksi. Rakennesuunnitelmassa on esitettävä mitoituslaskelmat ja lujuustekniset analyysit, joilla osoitetaan että laite tai rakenne täyttää suunnitteluperusteet ja sovellettavien standardien vaatimukset. [2013-11-15]\n624. Rakenneratkaisujen hyväksyttävyyden perusteluina voi käyttää erilaisia toisiaan tukevia menetelmiä kuten standardeja, analyysejä, kokeellisia tutkimuksia, tyyppikokeita ja käyttökokemustietoja. [2019-09-02]\n625. Luvanhaltijan on esitettävä, mihin lähdekirjallisuuteen sen käyttämät laskentamenetelmät perustuvat ja mitä lähdekirjallisuuden kohtia se on soveltanut. Lähdeaineisto on esitettävä rakennesuunnitelman tarkastajalle pyydettäessä. [2013-11-15]\n626. Rakennesuunnitelmassa on esitettävä, miten suunnitteluperusteista on johdettu mitoituksessa ja lujuusteknisissä analyyseissä käytetyt kuormitukset. [2013-11-15]\n627. Rakennesuunnitelmaan sisältyvistä laskuista on esitettävä laskennan olettamukset, laskentamallit, rajatilat sekä käytetyt kuormat ja niiden yhdistelmät, laskentamenetelmät, havainnollistetut tulokset, tulosten hyväksyttävyys ja johtopäätökset. Mitoitettavasta ja analysoitavasta laitteesta tai rakenteesta on laskelmien perusteeksi esitettävä vapaakappalekuva tai rakennemalli, joka kuvaa todellisen rakenteen toimintaa riittävän tarkasti. [2019-09-02]\n628. Käytettävistä erityislaskentamenetelmistä (esim. elementtimenetelmä) on laadittava kattava ja selkeä raportti, jonka perusteella analyysi voidaan tarkastaa yksiselitteisesti. [2013-11-15]\n629. Mitoituksen tehtävänä on määrittää rakenteen mitat oletetuissa kuormitustilanteissa siten, että jännitykset ja muodonmuutokset ovat sallittujen rajojen sisällä. Mitoituslaskelmat on laadittava koskemaan laitteen suunnitteluolosuhteita. [2013-11-15]\n630. Mitoituslaskelmista on esitettävä voimasuureiden laskenta ja kestävyyden määrittäminen. Kuormaa kantavan rakenteen mitoituslaskuilla on osoitettava, että mitoitus ja muotoilu täyttävät sovellettavan standardin asettamat vaatimukset. [2013-11-15]\n631. Jännitysanalyysit on tehtävä standardeissa esitettyjen laskentakaavojen tai lujuusanalyysin avulla. Rasitukset on selvitettävä kokeellisin mittauksin, mikäli niitä ei kyetä laskemaan riittävän tarkasti. [2013-11-15]\n632. Lujuustekniset analyysit on tehtävä myös siinä tapauksessa, että standardeista ei löydy mitoitusohjetta epätavallisten kuormitusten tai poikkeuksellisen muotoilun vuoksi. [2013-11-15]\n6.2.5 Rakenneaineet ja pinnoitteet\n633. Laadunvalvontaohjelmassa on esitettävä menetelmät, joilla todetaan materiaaleille, hitsausaineille, pinnoitemateriaaleille, pintakäsittely-yhdistelmille ja pintakäsittelytyölle asetettujen vaatimusten täyttyminen. [2019-09-02]\n634. Nostolaiteyksikön rakenteen kokoonpano ja yksityiskohdat on kuvattava piirustuksilla siten, että sen mitoitus, valmistus ja asennus käyvät ilmi riittävän yksityiskohtaisesti. [2019-09-02]\n635. Piirustusten on oltava yksikäsitteisiä ja selkeitä. [2013-11-15]\n636. Piirustuksissa on esitettävä:\nsijoitus ja liittyminen muihin rakenteisiin\nkokoonpano osa-, rakenneaine- ja hitsauslisäaineluetteloineen sekä sähkö- ja automaatiolaitteiden sijainti\nmitat ja muodot sallittuine toleransseineen\nhitsausliitosten sijainnit, mitat ja railonmuodot sekä viittaukset hitsausohjeisiin tulee ilmetä hitsauspiirustuksista\npinnoitukset ja pintakäsittelyt\nhydrauliikka- ja pneumatiikkakaaviot\nsijoituspiirustukset, joista ilmenevät nostolaiteyksikön tarvitsemat toimintatilat ja liikerajoitukset\nkulkutiet ja huoltotasot\nviittaus laaduntarkastusohjelmaan tai tarkastuksiin ja testauksiin liittyviin ohjeisiin.\n637. Nostolaiteyksikön materiaaleille, rakenteille ja toiminnalle suoritettavista tarkastuksista ja testeistä on esitettävä tarkastussuunnitelma. [2013-11-15]\n638. Tarkastuksien ja testien suorittamista varten tarkastussuunnitelmassa on esitettävä viittaukset vastaaviin tarkastusohjeisiin ja/tai standardeihin ja siihen on merkittävä velvoittavat (H) ja valinnaiset (W) tarkastukset eri osapuolten suorittamaa valvontaa varten. [2013-11-15]\n639. Rakenneaineiden, hitsien, pinnoitteiden, asennuksen ja valmiiden rakenteiden laaduntarkastus on esitettävä osakohtaisesti. [2013-11-15]\n640. Tarkastussuunnitelmaan on sisällytettävä kuormaa kantavien osien rikkomaton testaus.\nKaikki hitsit on tarkastettava kokonaisuudessaan silmämääräisesti.\nKuormaa kantavien hitsien testaus on dokumentoitava.\nKuormaa kantavien rakenteiden, mukaan lukien köysitelojen ja hitsattujen vaihdekoteloiden, hitsien pintasäröjen testauslaajuuden on oltava vähintään 25 % hitseistä.\nKuormaa kantavien läpihitsattujen hitsien sisäisten säröjen testauslaajuuden on oltava 100 % hitseistä.\nKoukkujen satulapinnan sekä kaulan koneistettujen pintojen pintasäröjen testauslaajuuden on oltava 100 %.\nNostovaihteiden hammaspyörien ja hammasakseleiden hampaiden pintasäröjen testauslaajuuden on oltava 100 %.\n641. Tarkastussuunnitelmaan on sisällytettävä yhtenä vaiheena rakennetarkastus. [2013-11-15]\n642. Tarkastussuunnitelma voidaan jakaa tarkastus- ja testaussuunnitelmaan, joissa voidaan viitata tarkastus- ja testausohjeisiin. Näissä kuvataan tarkemmin menetelmät, raportointi ja valvonta. [2013-11-15]\n643. Jos valmistusmenetelmien pätevöittämiseksi tarvitaan menetelmä- tai tuotannollisia kokeita, on niiden tarkastamisesta esitettävä erillinen suunnitelma. [2013-11-15]\n644. Erillinen suunnitelma tarvitaan myös silloin, jos rakenneaineiden tai hitsiliitoksien ominaisuuksia muutetaan valmistuksen aikana siten, että rakenneaineselvityksessä esitetyt asiat eivät enää päde. [2013-11-15]\n645. Jokaisesta suunnitelmaan merkitystä tarkastuksesta ja testauksesta on käytävä ilmi tarkastuksen ajankohta verrattuna valmistusvaiheeseen, tarkastustilat, tarkastuksen suorittaja, raportointi ja valvonnasta vastaavat osapuolet. [2013-11-15]\n646. Tarkastusohjeet on esitettävä tarkastus- ja valvontatoimenpiteistä, jotka liittyvät nostolaiteyksikön valmistukseen, asennukseen ja toimintakokeisiin. [2019-09-02]\n647. Tarkastusohjeista on ilmettävä tarkastusmenetelmä, -laajuus, -vaatimukset ja raportointi. Yksityiskohdissa voidaan viitata standardeihin tai nostolaitteita valvovien viranomaisten julkaisemiin kulloinkin voimassa oleviin turvallisuusmääräyksiin ja -ohjeisiin. [2013-11-15]\n648. Koekuormitussuunnitelma on esitettävä ja koekuormituksen yhteydessä tehtävät tarkastukset on määriteltävä. [2013-11-15]\n649. Tarkastus- ja testausohjeissa on esitettävä\nrakenneaineilta vaadittavat ainestodistukset: kuormaa kantaville osille ja hitsausaineille 3.1 sekä muille osille ja hitsausaineille 2.2 standardin SFS-EN 10204  mukaisesti; osien jaottelu voidaan tehdä esimerkiksi standardin KTA 3903  mukaisesti\nnostoköysille vaadittava toimituseräkohtainen todistus lujuusarvojen täyttymisestä\nrakenneaineiden ainetta rikkova testaus ainestodistus- ja valvontavaatimuksineen\nvalmistuksen aikaiset ainetta rikkomattomat testaukset ja tarkastukset\nvalmiille tuotteelle suoritettavat testaukset ja tarkastukset.\n6.2.8 Valmistuksen kuvaus\n650. Valmistuksen on perustuttava johtamisjärjestelmän mukaisesti hyväksyttyihin valmistusohjeisiin. Hitsaavan valmistajan laadunhallintajärjestelmässä on otettava huomioon standardin SFS-EN ISO 3834-2  vaatimukset. Hitsaukseen ja sen lähiprosesseihin liittyvää lämpökäsittelyä tekevän valmistajan laadunhallintajärjestelmässä on otettava huomioon standardin SFS-EN ISO 17663  vaatimukset. [2013-11-15]\n651. Valmistusohjeiden ja valmistusta suorittavien henkilöiden pätevöinnin on tapahduttava johtamisjärjestelmässä kuvattujen menettelytapojen mukaisesti. [2013-11-15]\n652. Kuormaa kantavien hitsausliitosten hitsaus on pätevöitävä standardin SFS-EN ISO 15614-1  mukaisin menetelmäkokein tai vastaavan yleisesti hyväksytyn standardin mukaisin menettelyin. [2013-11-15]\n653. Hitsaajat on pätevöitävä standardin SFS-EN ISO 9606-1  ja hitsausoperaattorit standardin SFS-EN ISO 14732  tai vastaavien yleisesti hyväksyttyjen standardien mukaisesti ennen hitsaustyöhön ryhtymistä. [2019-09-02]\n6.2.9 Sarjavalmisteisten mekaanisten komponenttien tyyppihyväksyntä\n654. Turvallisuusluokiteltuun nostolaiteyksikköön asennettavan sarjavalmisteisen mekaanisen komponentin mitoituksen ja valmistuksen laadun on täytettävä tämän ohjeen luvun 5 vaatimukset. [2019-09-02]\n655. Sarjavalmisteisen komponentin valinta on perusteltava rakennesuunnitelmassa laskennallisesti. Laskelma voi olla standardiin perustuva tai komponenttivalmistajan ilmoittama. Rakennesuunnitelmassa on esitettävä valitun komponentin tekniset arvot. [2019-09-02]\n656. Rakennesuunnitelmassa on esitettävä komponenttivalmistajasta selvitys, joka sisältää voimassa olevat sertifikaatit (hyväksytty sertifiointi) valmistajan johtamisjärjestelmästä (ISO 9001 tai vastaava) sekä muut mahdolliset perustelut valmistajan hyväksyttävyydestä. [2019-09-02]\n657. Sarjavalmisteiselle komponentille on esitettävä rakennesuunnitelmassa tarkastussuunnitelma, joka sisältää tarkastukset ja testit, joilla valitun komponenttiyksilön vaatimuksenmukaisuus voidaan osoittaa. [2019-09-02]\n658. Poistettu. [2019-09-02]\n701. Luvanhaltijan on ennen valmistuksen aloittamista varmistettava, että valmistajalla ja valmistajan käyttämillä alihankkijoilla sekä testaus- ja tarkastuslaitoksilla on YVL-ohjeiden mukaiset tarvittavat luvat ja pätevöinnit ja että STUKin edellyttämät tarkastukset ja valvonta voidaan toteuttaa. [2013-11-15]\n702. Luvanhaltijan on varattava STUKille mahdollisuus arvioida valmistajan johtamisjärjestelmän toteutumista tarkastuskäynnein ennen valmistuksen aloittamista sekä sen aikana. [2013-11-15]\n703. Luvanhaltijan on varattava sopimuksissa oikeus tehdä valvontaa ja tarkastuksia myös valmistajan alihankkijan toimipisteissä. [2013-11-15]\n704. Luvanhaltijan on varmistettava, että valmistajalla on valmistuksen aloittamiseksi käytettävissään STUKin hyväksymä rakennesuunnitelma ja sitä koskeva päätös tarvittaessa käännettynä projektissa käytettävälle kielelle sekä muut asiaankuuluvat tekniset tiedot, vaatimukset ja viranomaismääräykset. [2013-11-15]\n705. Luvanhaltijan on valvottava sitä, että valmistuksessa noudatetaan hyväksyttyä rakenne-suunnitelmaa. [2013-11-15]\n706. Luvanhaltija voi valmistuksen valvonnassaan käyttää ulkopuolisia yrityksiä. Riippumattoman ulkopuolisen yrityksen valvonta on määriteltävä hankinta-asiakirjoissa. [2013-11-15]\n7.2.1 Materiaalien hankinta, testaus ja käsittely\n707. Materiaalien kuten levyjen, putkien, tankojen, takeiden ja valujen sekä hitsausaineiden on täytettävä hyväksytyssä rakennesuunnitelmassa esitetyn spesifikaation tai noudatettavaksi määrätyn standardin vaatimukset. [2013-11-15]\n708. Valmistajan on varmistettava, että vaatimusten täyttyminen todennetaan rakennesuunnitelman mukaisella aineenkoetuksella standardin SFS-EN 10204  mukaisine ainestodistuksineen. [2013-11-15]\n709. Ne materiaalit, joille rakennesuunnitelma edellyttää toimituseräkohtaista ainestodistusta, on voitava tunnistaa ja jäljittää niiden eräkohtaisesta sulatuksesta aina valmiiseen rakenteeseen asti. [2013-11-15]\n710. Poistettu. [2019-09-02]\n711. Materiaaleihin tehdyt merkinnät on jäljitettävyyden todentamiseksi esitettävä materiaalin ainestodistuksessa. [2013-11-15]\n712. Valmistajalla on oltava ohjeet, joissa esitetään materiaalien ja hitsausaineiden vastaanottoon ja käsittelyyn liittyvät menettelyt. Valmistajan on ohjeissaan otettava huomioon materiaali- ja hitsausainetoimittajien suositukset. [2013-11-15]\n713. Materiaalien ja hitsausaineiden käsittely, varastointi ja kuljetus on järjestettävä siten, että aineiden ominaisuudet eivät heikkene. Hitsausaineita on käsiteltävä siten, että ne voidaan tunnistaa käsittelyn kaikissa vaiheissa. [2013-11-15]\n714. Jos materiaalin merkinnät ovat vaarassa hävitä paloittelun tai jonkin muun käsittelyn vuoksi, merkinnän siirtämiseen oikeutetun henkilön on tehtävä ennen paloittelua tai muuta käsittelyä osiin uudet pysyvät merkinnät siten, että osien alkuperä voidaan rakennetarkastuksen yhteydessä varmasti todeta. Merkinnän siirto on dokumentoitava siten, että siirtäjä vahvistaa merkinnät henkilökohtaisella tunnuksellaan. [2013-11-15]\n715. Sellaista materiaalia tai hitsausainetta, joka laitteen tai rakenteen valmistuksen aikana tai muutoin osoittautuu soveltumattomaksi käyttötarkoitukseensa, ei saa käyttää. Soveltumattomaksi osoittautunut aine on merkittävä selvästi ja siirrettävä viipymättä pois valmistusalueelta. [2013-11-15]\n716. Materiaaleissa olevien tai niihin laitteen tai rakenteen valmistuksen yhteydessä syntyneiden vähäisten vikojen korjauksessa on noudatettava sovellettavan materiaalistandardin mukaista tai muuta toimitukseen hyväksyttyä menettelyä. [2013-11-15]\n717. Materiaaliin hitsaamalla tehdyt korjaukset on dokumentoitava sovellettavan materiaalistandardin tai rakennesuunnitelman sitä edellyttäessä. [2013-11-15]\n7.2.2 Valmistuksessa käytettävät koneet ja laitteet\n718. Valmistuksessa on käytettävä sellaisia koneita, laitteita ja välineitä, joilla voidaan saavuttaa vaatimusten mukainen laatu. Valmistajalla on oltava koneille ja laitteille huoltosuunnitelma. [2013-11-15]\n719. Valmistajan on määräajoin tehtävin testauksin ja kalibroinnein varmistettava, että koneet ja laitteet toimivat moitteettomasti ja ovat nostolaiteyksikön osille hyväksyttävissä toleransseissa. Määräaikaistestausten tulokset on tallennettava. [2013-11-15]\n7.2.3 Valmistusohjeet ja pätevöinti\n720. Vaativille, materiaalien lujuuteen ja ominaisuuksiin vaikuttaville työmenetelmille, kuten hitsaukselle, muokkaukselle ja lämpökäsittelylle, on oltava ohjeet olennaisine parametreineen. Myös muille valmistusmenetelmille on oltava työn laadun varmistamiseksi tarvittavat ohjeet. [2013-11-15]\n721. Valmistuksessa ja asennuksessa käytettävät valmistajakohtaiset hitsausohjeet, lämpökäsittelyohjeet sekä kuuma- ja kylmämuokkauksen ohjeet on pätevöitävä ennen valmistusta tehtävin menetelmäkokein. Menetelmäkokeen on osoitettava, että materiaalin suunnittelun perustaksi hyväksytyt ominaisuudet säilyvät valmistuksen aikana ja että valmistaja on pätevä käyttämään valmistusmenetelmää. [2013-11-15]\n722. Vähimmäisvaatimustasona hitsauksen menetelmäkokeille on käytettävä standardin SFS-EN ISO 15614-1  mukaista tasoa. [2013-11-15]\n723. Henkilöiden pätevöinnissä ja pätevyyden jatkamisessa noudatettavien menettelyjen on perustuttava tämän YVL-ohjeen luvun 5 vaatimuksiin ja sovellettavaan liittämismenetelmää koskevaan standardiin. [2013-11-15]\n724. Laite tai rakenne on valmistettava STUKin hyväksymän rakennesuunnitelman mukaisesti. [2013-11-15]\n725. Valmistukseen liittyvät hyväksytyt laatusuunnitelma, järjestelmämäärittelyt, rakennesuunnitelma, ohjeet ja standardit on oltava käytettävissä valmistuspaikalla. [2013-11-15]\n726. Valmistajan on valvottava vaativia työvaiheita. Hitsauksen valvonnassa on sovellettava valmistajan hyväksynnän perusteena olevan hitsauksen laadunhallintastandardin vaatimuksia. [2013-11-15]\n727. Valmistajan on valmistuksen jälkeen tarkastettava laitteen tai rakenteen pinnanlaatu ja puhtaus rakennesuunnitelman mukaisesti sekä varmistettava tuotteen laadun säilyminen varastoinnin ja kuljetuksen aikana. [2013-11-15]\n728. Eri osapuolten tekemästä valmistuksen valvonnasta on laadittava tallenteet, joissa kuvataan valvottu valmistus-, tarkastus- tai testausvaihe. [2013-11-15]\n729. Valmistajan on selvitettävä poikkeamaraportein valmistuksen aikana havaittujen virheiden ja poikkeamien syyt, arvioitava niiden merkitys ja esitettävä korjausehdotus sekä suunnitelma siitä, miten poikkeaman toistuminen voidaan estää. [2013-11-15]\n730. Poikkeamat on hyväksytettävä hankintasopimuksen ja valmistajan johtamisjärjestelmän mukaisesti. Jos tuotteeseen jää poikkeama, hyväksyminen on perusteltava poikkeamaraportissa. [2013-11-15]\n7.2.5 Testaus ja tarkastus\n731. Valmistajalla on oltava käytettävissään asiantunteva ja pätevä henkilöstö hyväksytyn rakennesuunnitelman mukaiseen tarkastukseen, testaukseen ja valvontaan. [2013-11-15]\n732. Luvanhaltijan on varmistettava, että ainetta rikkomatonta testausta suorittavalla testauslaitoksella on ohjeen YVL E.12 mukaiset hyväksynnät ja testaajilla standardin SFS-EN ISO 9712  tason 2 mukainen pätevyys. Luvanhaltija voi perustellusta syystä hakea valmistajan testaajan tai testaajien pätevyyden arviointia rakennesuunnitelman yhteydessä. [2019-09-02]\n733. Tarkastus-, mittaus- ja testausvälineet on tarkastettava ja kalibroitava määräajoin ja tulokset on tallennettava. [2013-11-15]\n734. Tarkastuksessa ja testauksessa on noudatettava rakennesuunnitelman osana hyväksyttyä laaduntarkastussuunnitelmaa. Tarkastukset ja testaukset on tehtävä niille suunnitellussa valmistusvaiheessa. [2013-11-15]\n735. Jos laitteen tarkastettavuus estyy tai vaikeutuu valmistuksen edetessä, tarkastukset on tarvittaessa jaettava useaan valmistusvaiheeseen. [2013-11-15]\n736. Tehtaalla nostolaiteyksikölle on tehtävä sen oikean toiminnan varmistamiseksi tehdastesti, joka on riittävän laaja ottaen huomioon tuotteen fyysisestä koosta ja tehdasolosuhteista aiheutuvat rajoitukset. Tehdastestissä rakenteet kootaan ja sovitetaan toisiinsa sekä koneistot asennetaan ja koekäytetään alustoillaan. Laitteen ohjelmistot ja turvallisuustoiminnot on testattava mahdollisimman laajasti. [2013-11-15]\n737. Valmistajan on käsiteltävä testauksessa ja tarkastuksessa havaitut poikkeamat laitetoimituksessa sovitun menettelyn mukaisesti. [2013-11-15]\n738. Valmistaja voi teettää osan valmistuksesta tai tarkastuksista alihankkijalla. Alihankkijoiden käyttö on esitettävä rakennesuunnitelmassa valmistajaa koskevan selvityksen yhteydessä. [2013-11-15]\n739. Valmistajan on huolehdittava siitä, että kaikki asiaan kuuluvat tekniset tiedot ja vaatimukset ovat alihankkijan käytettävissä. Valmistajan on tarvittaessa järjestettävä alihankkijalle koulutusta valmistukseen liittyvien vaatimusten selventämiseksi. [2013-11-15]\n740. Valmistajan on varmistettava, että alihankkijan käyttämät ohjeet ja alihankkijan henkilöstö on pätevöity vaatimusten mukaisesti. [2013-11-15]\n741. Valmistajan on koottava hyväksyttyjen rakennesuunnitelman ja asennussuunnitelmien mukaiset valmistuksen tai asennuksen aikana laaditut testaus-, tarkastus- ja valvontapöytäkirjat valmistuksen tulosaineistoksi. [2013-11-15]\n742. Tulosaineistoon on liitettävä materiaalien ja hitsausaineiden todistukset, henkilöiden pätevyystodistukset, käsitellyt poikkeamailmoitukset ja muut valmistuksessa, valmistuksen valvonnassa ja testauksessa syntyneet tallenteet. [2013-11-15]\n743. Ennen nostolaiteyksikön käyttöönottoa on käyttö-, huolto- ja tarkastusohjeet hyväksytettävä käyttöön valmistajan sekä luvanhaltijan johtamisjärjestelmän vaatimusten mukaisesti. [2013-11-15]\n744. Turvallisuusluokiteltujen nostolaiteyksiköiden ja nostoapuvälineiden ohjeiden on oltava STUKin saatavilla. [2013-11-15]\n745. Valmistajan tai maahantuojan on koottava asennus-, käyttö-, kunnonvalvonta- ja huolto-ohjeet sekä luovutettava ne ja valmistuksen tulosaineisto luvanhaltijalle. [2013-11-15]\n801. Rakennetarkastuksessa on varmistettava, että laite tai rakenne on valmistettu, muutettu tai korjattu hyväksytyn rakennesuunnitelman ja hyväksyttyjen menettelytapojen mukaisesti ja että sille on tehty rakennesuunnitelman mukaiset tarkastukset ja kokeet. Lisäksi rakennetarkastuksessa on todettava, että laitetta tai rakennetta ei ole käsitelty sellaisella tavalla, joka vaikuttaisi haitallisesti sen kestävyyteen ja toimintaan käytön aikana. [2013-11-15]\n802. Luvanhaltijan on asetettava hankintasopimukseensa ehto, jolla mahdollistetaan tämän ohjeen mukaiset tarkastuskäynnit valmistajatehtaalle ja alihankkijoiden toimipisteisiin. [2013-11-15]\n803. Luvanhaltijan on varmistettava omilla tarkastuksillaan, että tarkastettavalla laitteella tai rakenteella tai niiden osakokoonpanolla on edellytykset tulla tarkastetuksi ja hyväksytyksi rakennetarkastuksessa. [2019-09-02]\n804. STUKin tekemän rakennetarkastuksen edellytyksenä on, että tarkastuskohteen rakennesuunnitelma on STUKin hyväksymä. [2013-11-15]\n805. Luvanhaltijan on sovittava valmistajan tai laitostoimittajan kanssa rakennetarkastuksen kannalta olennaisista tarkastusajankohdista. Lopullinen rakennetarkastus tehdään valmiille laitteelle yleensä valmistajan tiloissa ennen laitteen toimittamista tai asentamista. [2013-11-15]\n806. Rakennetarkastusajankohdista sovittaessa on otettava huomioon valmistuksen eri vaiheisiin liittyvät hyväksymismenettelyt ja tarvittavat rakennetarkastuksen osatarkastukset rakennesuunnitelman mukaisesti. [2013-11-15]\n807. Luvanhaltijan on huolehdittava siitä, että rakennetarkastuksessa otetaan huomioon kaikki valmistusta koskevat suunnitelmat ja niitä koskevat hyväksynnät ja ehdot. [2013-11-15]\n808. Luvanhaltijan on arvioitava ja hyväksyttävä laitteen tai rakenteen valmistuksen tulosaineisto ennen sen esittämistä STUKille. [2019-09-02]\n809. Laitteen tai rakenteen rakennetarkastuksessa luvanhaltijan on\nesiteltävä tarkastettavaksi valmistuksen ja sen laaduntarkastuksen hyväksytty tulosaineisto\nesiteltävä tarkastettavaksi laite tai rakenne tunniste- ja laitepaikkamerkintöineen sekä järjestettävä mittatarkastus tai sen todentaminen\nesitettävä tehdastestin tulosaineisto\nesitettävä, että sähkö- ja automaatiolaitteiden alustava soveltuvuusarvio on käsitelty ohjeen YVL E.7 määrittelemällä tavalla.\nRakennetarkastuksen toteutus on esitetty yksityiskohtaisesti liitteessä A. [2019-09-02]\n810. Luvanhaltijan on esitettävä hyväksytty rakennesuunnitelma, siihen liittyvät STUKin päätökset ja mahdolliset hyväksytyt muutosasiakirjat viimeistään tarkastustilaisuuden alussa. [2013-11-15]\n811. Luvanhaltijan on pyydettäessä luovutettava tarkastajan käyttöön myös muut rakennesuunnitelmaan liittyvät tai sen viitteissä esitetyt asiakirjat. [2019-09-02]\n812. Valmistaja on vastuussa tarkastusjärjestelyistä. Tarkastukseen osallistuville on varattava turvalliset olosuhteet, riittävä valaistus, kalibroidut mittavälineet ja apulaitteet sekä tarvittava apuhenkilöstö. [2013-11-15]\n813. Tarkastusta varten valmistajan on varmistettava turvallinen pääsy laitteen tai rakenteen rakenteellisten yksityiskohtien tarkastusetäisyydelle. Rakennetta on tarvittaessa nostettava tai käännettävä siten, että se voidaan kaikilta osin tarkastaa. [2013-11-15]\n814. Mikäli kohteen tarkastaminen valmistuksen edetessä tai kokoonpanon seurauksena vaikeutuu, rakenteelle on tehtävä riittävä määrä osatarkastuksia valmistuksen eri vaiheissa.\nValmistus- ja kokoonpanovaiheisiin sijoittuvia rakennesuunnitelmassa määriteltyjä tulosaineiston ja rakenteen osatarkastuksia ovat\na. tarkastukset ennen kuormituskoetta ja tehdastestiä\nb. kuormituskoe ja tehdastesti\nc. laitteiden tarkastus kuormituskokeen ja tehdastestin jälkeen\nd. pinnoitettavan laitteen tai rakenteen tarkastus ennen pinnoitusta.\ne. muut rakennesuunnitelmassa määritellyt osatarkastukset. [2013-11-15]\n815. Laitteen tai rakenteen osatarkastusten yhteydessä valmistajan on esitettävä tarkastajalle tehtyjen valmistus- ja testausvaiheiden tulosaineisto poikkeamineen. [2013-11-15]\n816. Luvanhaltijan on huolehdittava siitä, että kaikki sellaiset ennen kuormituskoetta tehdyssä tulosaineiston tai laitteen osatarkastuksessa annetut huomautukset ja rakenteessa havaitut virheet, jotka voivat vaarantaa kuormituskokeen turvallisuuden tai hyväksyttävyyden, on selvitetty ennen kuormituskoetta. [2019-09-02]\n817. Valmistajan on huolehdittava siitä, että tehdastestille ja sen jälkeen tehtäville laitteen tarkastuksille on riittävät valmiudet. Tehdastestissä tarvittavien nostolaiteyksikön osakokonaisuuksien ja laitteiden suunnittelun ja toteutuksen tulee olla tehdastestivaiheeseen saakka hyväksyttyjä. [2019-09-02]\n818. Valmistaja vastaa siitä, että rakennetarkastukset ja osarakennetarkastukset tehdään niille suunnitellussa työvaiheessa. [2013-11-15]\n819. Osarakennetarkastusten yhteydessä kirjattujen huomautusten on oltava selvitetty lopullisessa rakennetarkastuksessa. [2013-11-15]\n820. Poistettu. [2019-09-02]\n821. Luvanhaltijan on vastaanottotarkastuksessaan todettava aiemmin rakennetarkastetun laitteen tai rakenteen kunto ja vaatimustenmukaisuus laitospaikalle kuljettamisen jälkeen ennen asennusta. Luvanhaltijalla on oltava ohjeet ja menettelyt vastaanottotarkastukseen ja sen raportointiin. [2013-11-15]\n822. Jos rakennetarkastus tehdään laitospaikalla, luvanhaltijan on vastaanottotarkastuksessaan varmistettava rakennetarkastuksen edellytysten täyttyminen. [2013-11-15]\n823. Luvanhaltijan on arkistoitava rakennetarkastuksessa syntyneet tallenteet laitteen tai rakenteen käytöstä poistoon asti. [2013-11-15]\n824. Jos STUKin tarkastaja havaitsee, ettei laite tai rakenne täytä rakennesuunnitelmassa määriteltyjä vaatimuksia tai siinä on turvallisuuteen vaikuttavia puutteita ja epäkohtia, tarkastaja raportoi tästä luvanhaltijalle, jonka on korjattava tilanne tarkastajan vaatimuksesta. [2019-09-02]\n825. Jos STUKin tarkastaja toteaa puutteita, virheitä tai ristiriitaisuuksia aineenkoetuksessa, valmistuksen tulosaineistossa tai rakenteen tarkastuksessa, tarkastaja voi hylkäämisen sijasta laajentaa tarkastuksia tai harkintansa mukaan vaatia alkuperäistä aineenkoetusta täydentävien testausten suorittamista vakuuttuakseen laitteen hyväksyttävyydestä. Luvanhaltijan on toimittava tarkastajan vaatimusten mukaisesti. [2019-09-02]\n826. Jos STUKin tarkastajalla halutaan tarkastustilaisuudessa hyväksyttää sellaisia pieniä tavanomaisia poikkeamia, jotka eivät vaikuta laitteen tai rakenteen käytettävyyteen, lujuuteen tai toimintaan, poikkeamien on oltava luvanhaltijan hyväksymiä. [2019-09-02]\n901. Nostolaiteyksikölle on oltava hyväksytty vastaanottotarkastus ennen asennuksen aloitusta. [2013-11-15]\n902. Nostolaiteyksikön asennukselle on laadittava rakennesuunnitelma, joka sisältää seuraavat tiedot:\nasennusohjeet ja -piirustukset sekä osaluettelo\n903. Kunnossapitoa ja käyttöä varten nostolaiteyksikkö on varustettava turvallisilla kulkuteillä ja huoltotasoilla, jotka tulee hyväksyttää nostolaiteyksikön asennusta koskevan rakennesuunnitelman yhteydessä. [2013-11-15]\n904. Asennuksen tarkastussuunnitelmassa on esitettävä asennushitsaus-, linjaus- ym. tarkastukset, joilla voidaan osoittaa nostolaiteyksikön mekaanisen asennuksen hyväksyttävyys. [2013-11-15]\n905. Asennuksen rakennetarkastuksessa ja osatarkastuksissa on varmistettava laitteen tai rakenteen mekaanisen asennuksen ja asennuksen laaduntarkastuksen tulosaineistojen hyväksyttävyys. [2013-11-15]\n906. Asennuksen rakennetarkastuksessa laitostoimittajaa, asennusorganisaatiota ja luvanhaltijaa sekä tarkastusmenettelyitä koskevat vastaavat vaatimukset kuin näiden laitteiden rakennetarkastuksessa. [2013-11-15]\n1001. Nostolaiteyksikön käyttöönotossa on noudatettava valmistajien ohjeita. [2013-11-15]\n1002. Luvanhaltijan on varmistettava, että edellytykset tarkastamisen aloittamiseen ovat olemassa. [2013-11-15]\n1003. Käyttöönottotarkastus voidaan aloittaa, kun seuraavat edellytykset täyttyvät:\nrakennesuunnitelma on hyväksytty\nnostolaiteyksikkö, sen kulkuratojen rajoittimet, apulaitteet ja apurakenteet sekä kulkuradat on asennettu lopulliselle sijoituspaikalle\nnostolaiteyksikkö on hyväksytty rakennetarkastuksessa ja asennuksen rakennetarkastuksessa.\n1004. Tarkastuksissa annetut lisävaatimukset sekä kaikki ilmenneet poikkeamat on oltava selvitetty STUKin hyväksymällä ja luvanhaltijan johtamisjärjestelmän edellyttämällä tavalla ennen nostolaiteyksikön käyttöönoton aloittamista. [2019-09-02]\n1005. Luvanhaltijan on suoritettava nostolaiteyksikön mahdollisten apulaitteiden käyttöönotto niitä koskevien YVL-ohjeiden mukaan ennen nostolaiteyksikön käyttöä. Käyttöönotosta on esitettävä dokumentointi käyttöönottovaiheessa 1. [2019-09-02]\n1006. Luvanhaltijan on toteamistarkastuksen yhteydessä osoitettava, että sähkö- ja automaatiolaitteiden asennus on tarkastettu ja että niiden vaatimuksenmukaisuus on todennettu ohjeen YVL E.7 mukaisesti. [2019-09-02]\n1007. Nostolaiteyksikön käyttöönottotarkastuksessa on oltava läsnä laitteen käytöstä vastaava henkilö sekä toimintakokeissa tarvittava henkilökunta. [2013-11-15]\n1008. Käyttöönottotarkastus jaetaan kahteen vaiheeseen, joista\nensimmäisessä vaiheessa (toteamistarkastus) annetaan koekäyttölupa, joka on toimintakokeiden aloituksen edellytys\ntoisessa vaiheessa tehdään toimintakokeet.\n1009. Hyväksytyt toimintakokeet ovat edellytys käyttöluvan antamiselle. [2013-11-15]\n1010. Ennen käyttöönottoa turvalliset raskaiden taakkojen siirtoalueet on merkittävä laitoksella. Mikäli tämä ei ole kattavasti mahdollista, oikean siirtoreitin noudattamisen valvonta on suoritettava käyttäen tarkoitukseen suunniteltuja apuvälineitä. [2013-11-15]\n1011. Toteamistarkastuksessa STUK toteaa, että käyttöpaikalleen asennetun nostolaiteyksikön valmistusta ja asennusta koskeva rakennesuunnitelma on hyväksytty ja nostolaiteyksikkö on rakennetarkastuksissa todettu suunnitelmien mukaiseksi. [2019-09-02]\n1012. Nostolaiteyksikön sijoitus, kulkuratojen rajoittimet ja kulkuratojen hyväksyttävyys sekä kulkureittien ja huoltotasojen turvallisuus tarkastetaan. [2013-11-15]\n1013. Nostolaiteyksikön käyttöönottotarkastuksen ensimmäisessä vaiheessa luvanhaltijan on osoitettava, että\nnostolaitteen rakennesuunnitelma, rakennetarkastus ja asennuksen rakennetarkastus on hyväksytty eikä tarkastushistoriassa ole sellaisia selvittämättömiä asioita, jotka estävät koekäytön\nnostolaiteyksikön koekäyttösuunnitelma on hyväksytty\nnostolaiteyksikkö on tarkastettavissa ja kunnossapidettävissä.\n1014. Poistettu. [2019-09-02]\n1015. Nostolaiteyksikön käyttöönottotarkastuksen ensimmäisessä vaiheessa todennetaan, että sähkö- ja automaatiolaitteiden alustava ja lopullinen soveltuvuusarvio on käsitelty ohjeessa YVL E.7 määritellyllä toimitustavalla ja luvanhaltija on suorittanut hyväksytysti sähkö- ja automaatiojärjestelmien ja -laitteiden luvanhaltijan vastaanotto- ja asennustarkastukset. [2019-09-02]\n1016. Myöhemmin dokumentointia on täydennettävä tarkastuspöytäkirjoilla sekä nostolaiteyksikön käytön valvonnan kannalta merkityksellisillä korjaus-, muutos- ja suunnittelutöiden tulosaineistoilla tai niiden tiivistelmillä ja viitetiedoilla. [2019-09-02]\n1017. Käyttöönottotarkastuksen toisessa vaiheessa on suoritettava nostolaiteyksikön koekäyttö koekäyttösuunnitelman mukaisesti. Toisessa vaiheessa on todennettava koekäytön tallenteista ja koekäyttöä valvomalla, että\nluvanhaltija on suorittanut hyväksytysti sähkö- ja automaatiolaitteiden luvanhaltijan käyttöönottotarkastuksen\n1018. Toimintakokeiden yhteydessä on tarkastettava myös mittavaatimusten toteutumista, esimerkiksi asennuksen jälkeen mitattavissa olevat suureet (siirtymät, taipumat, sähköiset suureet, vapaat tilat jne.). [2013-11-15]\n1019. Nostolaiteyksikölle on laadittava koekäyttösuunnitelma, joka sisältää tiedot toiminnan testauksista ja koekuormituksesta. [2019-09-02]\n1020. Kokeiden aloituksen edellytyksenä on, että STUK on hyväksynyt koekäyttösuunnitelman ja että käyttöönottotarkastuksen vaihe 1 on suoritettu hyväksyttävästi. [2019-09-02]\n1021. Mikäli nostolaiteyksikön toimintakokeissa käytetään erityistä testilaitetta, testimenettelyn tulee olla STUKin hyväksymä. [2013-11-15]\n1022. Toiminta liikealueiden eri osissa ja liikealueiden rajat on testattava epäedullisimmissa kuormitusolosuhteissa, ellei koekäyttöohjelmassa ole muuta menettelyä perusteltu. [2013-11-15]\n1023. Toimintakokeista on pidettävä pöytäkirjaa, jossa yksikäsitteisesti esitetään toimintakoetilanne, suoritetut testaukset tuloksineen sekä tulosten hyväksyttävyys. [2013-11-15]\n1101. Nostolaiteyksikön käyttöön liittyvien ohjeiden ja menetelmien on täytettävä ohjeessa YVL A.8 asetetut ikääntymisen hallintaa, kunnonvalvontaa ja kunnossapitoa koskevat vaatimukset. [2013-11-15]\n1102. Luvanhaltijan on ylläpidettävä tietojärjestelmää, johon suoritettuja kunnonvalvonta-, kunnossapito- ja muutostöitä koskevat asiakirjat tallennetaan, ja luvanhaltijan on huolehdittava siitä, että STUKilla on pyydettäessä nämä asiakirjat käytettävissään. [2013-11-15]\n1103. Jos kunnossapitotyö ei kuulu huolto-ohjelmaan tai kyseessä ei ole osan vaihto hyväksyttyyn varaosaan, kunnossapitotehtävä katsotaan korjaustyöksi, josta luvanhaltijan on laadittava korjaussuunnitelma. Korjaussuunnitelman on kattavasti sisällettävä työn suorittamiseen ja tarkastamiseen tarvittavat tiedot, joita tarvitaan korjaustyön hyväksyttävyyden arvioinnissa ja joita tyypillisesti ovat valmistus- ja tarkastusohjeet, havainnollistavat piirustukset sekä valmistusvaiheet, asennuksen ja käyttöönoton kattava tarkastussuunnitelma. [2013-11-15]\n1104. Luvanhaltijan on varmistettava, että valmistaja valmistelee vaatimukset ja suositukset nostolaiteyksikön tai nostoapuvälineen asennusta, käyttöönottoa, käyttöä, käytönaikaista kunnonvalvontaa, kunnossapitoa, määräaikaistarkastuksia, korjauksia ja ikääntymisen hallintaa varten. [2013-11-15]\n1105. Luvanhaltijalla on oltava nostolaiteyksiköiden ja nostoapuvälineiden käyttöä, kunnonvalvontaa ja kunnossapitoa (huolto, määräaikaistarkastukset ja korjaustyöt) koskevat ohjeet ja suunnitelmat. Ohjeiden ja suunnitelmien on perustuttava valmistajien vaatimuksiin ja suosituksiin sekä viranomaisten määräyksiin. Niitä on pidettävä jatkuvasti yllä ja kehitettävä kertyneiden käyttökokemusten avulla. [2013-11-15]\n1106. Luvanhaltijan on käytettävä ja pidettävä nostolaiteyksiköitä ja nostoapuvälineitä kunnossa siten, että ne täyttävät niille asetetut vaatimukset suunnitellun käyttöiän ajan. Nostolaiteyksikön ja nostoapuvälineen toiminnalliset kokeet ja määräaikaistarkastukset on oltava mahdollista tehdä koko suunnitellun käyttöiän ajan. [2013-11-15]\n1107. Nostolaiteyksikön olennaisille kuormaa kantaville komponenteille on pidettävä ajan tasalla jäljellä olevasta turvallisesta käyttöiästä tieto, joka perustuu todellisiin työkiertoihin ja joka on toimitettava tiedoksi STUKille kunkin perusteellisen määräaikaistarkastuksen jälkeen. Tieto voi olla erillisen laskennallisen analyysin tuottama tunnusluku tai yksikköön integroidun jatkuvatoimisen analyysijärjestelmän tuottama tunnusluku. [2019-09-02]\nTieto voi olla erillisen laskennallisen analyysin tuottama tunnusluku tai yksikköön integroidun jatkuvatoimisen analyysijärjestelmän tuottama tunnusluku.\n1108. Nostolaiteyksikölle on tehtävä määräaikaistarkastukset valtioneuvoston asetuksen työvälineiden turvallisesta käytöstä ja tarkastamisesta (403/2008)  mukaisesti. [2013-11-15]\n1109. Määräaikaistarkastusten väleissä ja laajuudessa on otettava huomioon käyttö- ja luotettavuusvaatimukset, ikääntymisen seuranta sekä valtioneuvoston asetus (403/2008) . [2013-11-15]\n1110. Turvallisuusluokitellulle nostoapuvälineelle on tehtävä vastaavanlaiset määräaikaistarkastukset kuin nostolaiteyksiköille. [2013-11-15]\n1111. Määräaikaistarkastusohjelmassa on otettava huomioon suunnitteluperusteissa esitetyt määräaikaistarkastusvaatimukset. [2013-11-15]\n1112. Määräaikaistarkastusohjelmassa on esitettävä:\ntarkastuskohteet ja -laajuudet\nsovellettavat määräykset ja standardit\ntarkastuskohteen valmistelu tarkastusta varten\nkäytettävät tarkastusmenetelmät ja –laitteet\ntarkastusten raportointi ja tallenteiden arkistointi.\n1113. Turvallisuusluokiteltujen nostolaiteyksiköiden ja nostoapuvälineiden määräaikaistarkastusohjelmat on toimitettava STUKin tiedoksi. [2013-11-15]\n1114. Luvanhaltijalla on oltava nostolaiteyksikölle kunnossapito-ohjelma tai vastaava suunnitelma, jossa määritellään käyttökuntoisuuden ylläpitoon suunnitellut huollot ja korjaukset. [2013-11-15]\n1115. Kunnossapitotyöt on ajoitettava siten, että kulutusosien jäljellä oleva käyttöaika on aina suurempi kuin suunnitteluperusteinen keskeytymätön käyttöjakso ilman huoltoa. [2013-11-15]\n1116. Varaosien hankinnassa ja strategisten varaosien saatavuuden varmistamisessa on noudatettava hyväksyttyjä rakennesuunnitelmia. [2013-11-15]\n1117. Luvanhaltijalla on oltava saatavilla nostolaiteyksikön ja nostoapuvälineen kunnossapito-ohjelman mukaiset varaosat huoltoa ja korjausta varten. [2013-11-15]\n1201. Luvanhaltijan on laadittava muutostyöstä periaatesuunnitelma, ennakkotarkastusaineisto, rakenne-, asennus- ja koekäyttösuunnitelmat ja soveltuvuusarviot sekä järjestettävä rakenne-, asennus- ja käyttöönottotarkastukset. [2019-09-02]\n1202. Muutostöissä on noudatettava samoja vaatimuksia ja menettelyjä kuin uuden nostolaiteyksikön tai nostoapuvälineen suunnittelussa, valmistuksessa, asennuksessa ja käyttöönotossa. [2013-11-15]\n1203. Muutostyön dokumentit on liitettävä nostolaiteyksikön tai nostoapuvälineen dokumentaatioon. [2019-09-02]\n1204. Muutostyöt on tehtävä niitä koskevien hyväksyttyjen rakennesuunnitelmien sekä sähkö- ja automaatiolaitteiden suunnitelmien mukaisesti. [2019-09-02]\n1205. Luvanhaltijan on, riippumatta siitä, kuuluuko työntekijä luvanhaltijan omaan vai ulkopuolisen yrityksen henkilökuntaan, järjestettävä työn edellyttämä koulutus ja perehdyttäminen sekä varmistettava, että työntekijöillä on riittävät ohjeet ja tarkoituksenmukaiset työvälineet. [2013-11-15]\n1301. Laitteiden käytöstäpoistossa ja ydinjätteeksi luokiteltujen laitteiden loppusijoituksessa on noudatettava ohjeita YVL D.4 ”Matala- ja keskiaktiivisten ydinjätteiden käsittely ja ydinlaitoksen käytöstäpoisto” ja YVL D.5.\n1302. Luvanhaltijan on toimitettava STUKille tiedoksi ilmoitus laitteen käytöstä poistamisesta. [2013-11-15]\n1401. STUK valvoo tässä ohjeessa kuvatuin menettelyin ydinlaitoksen turvallisuusluokiteltujen nostolaiteyksiköiden ja nostoapuvälineiden suunnittelua, valmistusta, käyttöönottoa, käyttöä sekä käytöstäpoistoa. [2019-09-02]\n1402. STUKin tarkastusten ja testien valvonnan edellytyksenä on, että luvanhaltija esittää pyynnön vähintään kaksi viikkoa ennen ehdotettua ajankohtaa ja että valmistaja, laitostoimituksissa laitostoimittaja ja luvanhaltija ovat ennakolta omilla tarkastuksillaan todenneet edellytykset pyydetyille tarkastuksille. [2013-11-15]\n1403. STUK laatii tarkastuksistaan pöytäkirjan, jossa eritellään tarkastuskohde ja tehdyt tarkastukset. Pöytäkirjaan kirjataan mahdolliset vaatimukset ja määräajat niistä esitettäville vastineille. [2013-11-15]\n1404. Tarkastus päättyy ja pöytäkirja suljetaan, kun määritellyt tarkastukset on tehty ja kun tarkastusten yhteydessä mahdollisesti esitetyt vaatimukset on selvitetty. Pöytäkirjan allekirjoittaa tarkastaja ja luvanhaltijan edustaja kuittaa pöytäkirjan vastaanotetuksi. [2013-11-15]\n1405. STUK valvoo luvanhaltijan nostolaiteyksiköille ja nostoapuvälineille asettamia laitevaatimusmäärittelyjä RTO- ja KTO-tarkastusten yhteydessä. [2019-09-02]\n1406. Määriteltyjen vaatimusten toteutuminen todetaan asiakirjakäsittelyjen ja rakennetarkastusten ja käytön tarkastusohjelmien yhteydessä. [2019-09-02]\n1407. Siirretty numerolle 605a. [2019-09-02]\n1408. STUK käsittelee nostolaiteyksiköiden järjestelmäkuvaukset osana turvallisuusselostetta ohjeessa YVL B.1 esitetyllä tavalla. [2013-11-15]\n1409. Rakennesuunnitelman käsittelyn aloittamisen edellytyksenä on STUKin hyväksymä nostolaiteyksikön järjestelmäkuvaus. [2013-11-15]\n1410. STUK käsittelee luvanhaltijan toimittaman rakennesuunnitelman, joka sisältää tässä ohjeessa määritellyt asiakirjat. Asiakirjojen toimittamiseen liittyviä vaatimuksia esitetään ohjeen YVL A.1 liitteessä B. [2013-11-15]\n1411. Rakennesuunnitelman käsittelyn tulos esitetään STUKin päätöksessä. Vähäiset päivitykset hyväksyttyyn suunnitelmaan voidaan käsitellä tiedoksi tulleina.\n1412. Nostolaiteyksikön, sen osakokonaisuuden tai apulaitteen rakennesuunnitelman hyväksyntä on edellytys nostolaiteyksikön, sen osakokonaisuuden tai apulaitteen valmistuksen aloittamiselle. [2019-09-02]\n1413. Ensimmäisten osakokonaisuuksien valmistus voidaan perustellusta syystä aloittaa ennen koko rakennesuunnitelman valmistumista tapauksissa, joissa valmistusaika on poikkeuksellisen pitkä tai turvallisuuden varmistaminen edellyttää laitteen tai rakenteen välitöntä uusimista. Näissä tapauksissa hyväksyntää haetaan ennen valmistuksen aloittamista niille osakokonaisuutta koskevan rakennesuunnitelman osille, joiden perusteella voidaan arvioida laitteen suunnitteluperusteiden täyttyminen ja osakokonaisuuden mitoituksen, muotoilun, valmistuksen ja tarkastuksen hyväksyttävyys. [2013-11-15]\n1414. Valmistajaa ja testauslaitosta koskevan rakennesuunnitelman osuuden hyväksyntä on aina edellytys valmistuksen aloittamiselle. [2013-11-15]\n1415. STUK suorittaa tai valvoo ne nostolaiteyksikön tarkastukset ja testit, jotka on määritelty hyväksytyssä tarkastussuunnitelmassa tai muuten edellytetty suoritettaviksi. Niistä tehdastesteistä, jotka STUK ilmoittaa valvovansa, STUK edellyttää luvanhaltijalta tiedoksi tehdastestiohjelman. [2013-11-15]\n1416. Poistettu. [2019-09-02]\n1417. Nostolaiteyksikön rakennetarkastuksen hyväksyntä on edellytys nostolaiteyksikön asennukselle. [2013-11-15]\n1418. Nostolaiteyksikön asennuksen rakennesuunnitelman hyväksyntä on edellytys asennuksen aloittamiselle. [2013-11-15]\n1419. Poistettu. [2019-09-02]\n1420. Nostolaiteyksikön asennuksen rakennetarkastuksen hyväksyntä on edellytys nostolaiteyksikön käyttöönotolle. [2013-11-15]\n1421. STUK suorittaa turvallisuusluokitellun nostolaiteyksikön ydinturvallisuuteen liittyvän käyttöönottotarkastuksen siten kuin on määritelty tässä YVL-ohjeessa.\nValtioneuvoston asetuksessa (403/2008)  vaadittu käyttöönottotarkastus voidaan suorittaa joko samassa yhteydessä tai erikseen.\nViranomaisten vaatimien käyttöönottotarkastusten kattava hyväksyntä on edellytys nostolaiteyksikön ydintekniselle käytölle. [2013-11-15]\n1422. STUK valvoo turvallisuusluokiteltujen nostolaiteyksiköiden ja nostoapuvälineiden käyttöä, kunnonvalvontaa ja kunnossapitoa koskevien ohjeiden ja suunnitelmien riittävyyttä ja noudattamista käytön tarkastusohjelmien (KTO) osana. [2013-11-15]\n1423. STUK valvoo hyväksytyn määräaikaistarkastusohjelman mukaisia nostolaiteyksiköiden ja nostoapuvälineiden määräaikaistarkastuksia harkitsemassaan laajuudessa. [2013-11-15]\n1424. STUK käsittelee luvanhaltijan toimittaman korjaussuunnitelman, joka sisältää tässä ohjeessa määritellyt asiakirjat. Sellaisista korjaustöistä, joissa pelkästään vaihdetaan osia hyväksyttyihin varaosiin ja joissa ei käytetä erikoisprosesseja, ei edellytetä korjaussuunnitelmaa. [2013-11-15]\n1425. Hyväksytty korjaussuunnitelma on edellytys korjaustyön aloittamiselle. [2013-11-15]\n1426. STUK tekee korjaustyön rakennetarkastuksen korjaussuunnitelman käsittelyn yhteydessä hyväksytyssä laajuudessa. [2013-11-15]\n1427. Hyväksytty korjaustyön rakennetarkastus on edellytys korjatun nostolaiteyksikön tai nostoapuvälineen käytölle. [2013-11-15]\n1428. Muutostöiden tarkastukset ja valvonta tehdään vastaavasti kuin uuden nostolaiteyksikön tarkastus ja valvonta. [2013-11-15]\nA01. Tarkastettavien tulosaineistojen on oltava järjestelmällisesti koottuja, ja niiden on sisällettävä laaduntarkastussuunnitelman ja -ohjeiden sekä muiden määräysten edellyttämät tulosraportit. [2013-11-15]\nA02. Tulosaineistossa on esitettävä selvitykset pysyviä liitoksia tekevien henkilöiden ja NDT-testaajien pätevyyksistä. [2013-11-15]\nA03. Tulosaineistossa on osoitettava, että\nvalmistaja on arvioitu tämän ohjeen mukaisesti\nlaitteen tai rakenteen testauksia tekevät testauslaitokset on hyväksytty tai arvioitu ohjeen YVL E.12 mukaisesti\nlaite tai rakenne on valmistettu hyväksytyn rakennesuunnitelman ja valmistusta koskevien ehtojen mukaisesti\nkäytetyt materiaalit ja hitsausaineet on valittu ja testattu rakennesuunnitelman edellyttämällä tavalla, tulokset on vahvistettu vaatimusten mukaisilla ainestodistuksilla ja aineenkoetuksen tulokset täyttävät materiaalistandardin ja rakennesuunnitelman vaatimukset\nkuormaa kantavia pysyviä liitoksia tekevillä henkilöillä on voimassa oleva tämän ohjeen vaatimusten mukainen pätevyys ja liitokset on tehty hyväksytyssä rakennesuunnitelmassa esitettyjen ohjeiden mukaisesti\nvalmistukseen liittyvää testausta tekevillä valmistajan testaajilla on vaatimusten mukainen voimassa oleva pätevyys\nvalmistajan ja luvanhaltijan suorittama valmistuksen valvonta on tehty hyväksytyn laaduntarkastusohjelman ja tämän ohjeen edellyttämällä tavalla.\nA04. Valmistuksen tulosaineiston on sisällettävä mahdollisiin poikkeamiin ja korjauksiin liittyvä dokumentaatio. [2013-11-15]\nA05. Tarkastus on tehtävä valmiille laitteelle tai rakenteelle ennen pinnoitusta. [2013-11-15]\nA06. Valmistajan on rakenteen tarkastuksessa osoitettava, että\nlaitteen tai rakenteen oleelliset päämitat ovat yhdenmukaisia valmistuspiirustusten kanssa\nlaitteen tai rakenteen materiaali on tunnistettavissa ja todettavissa hyväksytyn rakennesuunnitelman mukaiseksi ja että materiaalien merkinnät vastaavat valmistuksen ja testauksen tulosraportteja\nmateriaali ei ole valmistuksen aikana vioittunut\npysyvien liitosten ja NDT-testausten jäljitettävyys on todettavissa\nhitsausliitokset vastaavat rakennesuunnitelmassa asetettuja vaatimuksia; erityistä huomiota on kiinnitettävä hitsin jouhevuuteen, kuvun korkeuteen, mahdollisiin reunahaavoihin, juurivirheisiin ja sytytysjälkiin\nvalmistuksessa ja asennuksessa mahdollisesti käytetyt aputuet ja kannattimet on asianmukaisesti poistettu\nrakenteessa ei ole muotopoikkeamia\nlaitteen pääosiin ja kilpeen on tehty määräysten mukaiset merkinnät.\nA07. Kuormituskokeet on tehtävä rakennesuunnitelman vaatimusten mukaisesti. Rakennetarkastukseen kuuluvat kuormituskokeet tehdään tulosaineiston ja rakenteen tarkastuksen jälkeen, kun rakennetarkastaja on todennut koevalmiuden. Nosto- ja siirtolaiteyksiköiden koekuormitus voidaan tehdä myös käyttöönottotarkastuksen yhteydessä. [2013-11-15]\nA08. Tehdastesti on tehtävä hyväksytyn rakennesuunnitelman tai erikseen hyväksytyn tehdastestisuunnitelman mukaisessa laajuudessa. [2013-11-15]\nA09. Laitteiden tehdastestillä on osoitettava niiden suunnitteluperusteinen toimintakyky käyttöalueella ja -parametreilla. [2013-11-15]\nA10. Mikäli testattavaan laitteeseen liittyy testauksen kannalta olennaisia sähkö- ja automaatiolaitteita, luvanhaltijan on osoitettava ennen tehdastestiä, että niiden alustava soveltuvuusarvio on käsitelty ohjeen YVL E.7 edellyttämällä tavalla. [2019-09-02]\nA11. Tehdastesti on tehtävä laitteiden asennuskokoonpanoilla. [2013-11-15]\nA12. Mikäli testattavan laitteen koko rakennetarkastus on suunniteltu tehtäväksi yhden tarkastuskäynnin aikana, tarkastus on järjestettävä sellaisena ajankohtana, jolloin on mahdollista valvoa tehdastestiä ja sen jälkeen silmämääräisesti tarkastaa laite. [2013-11-15]\nA13. Jos laitetta tai sen eheydelle tai toimintakyvylle merkityksellisiä osia muutetaan tai vaihdetaan hyväksytyn tehdastestin jälkeen, testi on uusittava niin, että laitteen vaatimustenmukaisuus on yksiselitteisesti osoitettavissa. [2013-11-15]\nValtioneuvoston asetus koneiden turvallisuudesta 400/2008. [2013-11-15]\nSFS-EN ISO 9001, Laadunhallintajärjestelmät. Vaatimukset. [2013-11-15]\nSFS-EN ISO 15614-1 Hitsausohjeet ja niiden hyväksyntä metalleille. Hyväksyntä menetelmäkokeella. Osa 1: Terästen kaari- ja kaasuhitsaus sekä nikkelin ja nikkeliseosten kaarihitsaus. [2013-11-15]\nSFS-EN ISO 9606-1 Hitsaajan pätevyyskoe. Sulahitsaus. Osa 1: Teräkset. [2019-09-02]\nSFS-EN ISO 3834-2 Metallien sulahitsauksen laatuvaatimukset. Osa 2: Kattavat laatuvaatimukset. [2013-11-15]\nValtioneuvoston asetus työvälineiden turvallisesta käytöstä ja tarkastamisesta (403/2008). [2013-11-15]\nSFS-EN ISO 9712 Rikkomaton aineenkoetus. NDT-henkilöiden pätevöinti ja sertifiointi. [2013-11-15]\nSäteilyturvakeskuksen määräys ydinjätteiden loppusijoituksen turvallisuudesta (STUK Y/4/2018). [2019-09-02]\nSFS-EN ISO 14732 Hitsaushenkilöstö. Hitsausoperaattoreiden ja hitsausasettajien pätevyyskokeet. Metallisten materiaalien mekanisoitu ja automatisoitu hitsaus. [2019-09-02]\nSFS-EN ISO 17663 Hitsaus. Hitsauksen ja sen lähiprosessien yhteydessä suoritettavan lämpökäsittelyn laatuvaatimukset. [2013-11-15]\nAsennuksen rakennesuunnitelma (nosto- ja siirtolaitteet) (installation construction plan (lifting and handling equipment))\nAsennuksen rakennesuunnitelmalla tarkoitetaan ohjeessa E.11 sellaista rakennesuunnitelmaa, jossa on esitetty nostolaiteyksikön liittäminen ydinlaitokseen sähkö- ja automaatiojärjestelmät mukaan lukien.\nDynaaminen analyysi (nostolaitteet) (dynamic analysis (hoisting equipment))\nDynaamisella analyysillä tarkoitetaan ohjeessa E.11 laitteiden ja rakenteiden ominaisarvojen, kiihtyvyyksien, siirtymien ja hydraulisten kuormien määrittämistä. Laskettuja arvoja käytetään lujuusanalyysin ja mitoituksen lähtötietoina sekä eri osien kestävyyden varmentamiseen oletetuissa kuormitustilanteissa.\nHitsauksen apuaine (auxiliary material)\nHitsauksen apuaineilla tarkoitetaan esimerkiksi hitsauksessa käytettäviä suojakaasuja ja hitsausjauheita.\nHitsausaine (welding material)\nHitsausaineilla tarkoitetaan hitsauksessa käytettäviä hitsauslisäaineita ja hitsauksen apuaineita.\nHitsauslisäaine (welding filler material)\nHitsauslisäaineilla tarkoitetaan hitsauksessa käytettäviä hitsauslankoja, hitsauspuikkoja ja muita vastaavia hitsausaineita.\nJännitysanalyysi (nostolaitteet) (stress analysis (hoisting equipment))\nJännitysanalyysillä tarkoitetaan ohjeessa E.11 jännitysten ja siirtymien laskentaa lujuusopin sääntöjen mukaisesti siten, että ulkoiset voimat, siirtymät, paine- ja lämpöjännitykset eivät aiheuta sallittujen arvojen ylitystä.\nKunnonvalvonta (condition monitoring)\nKunnonvalvonnalla tarkoitetaan laitososan käyttökuntoisuuden valvontaa.\nKunnossapidolla tarkoitetaan laitososan suunniteltua huoltoa, jolla vikaantumisen todennäköisyyttä vähennetään ennalta, tai havaittuun tarpeeseen perustuvaa laitososan kunnostusta tai korjausta.\nKuormituskoe (nostolaitteet) (loading test (hoisting equipment))\nKuormituskokeella tarkoitetaan nostolaitteelle tehtävää valitun standardin mukaista kuormitus- tai ylikuormituskoetta, jossa nostolaitteen koneistot ja rakenteet kuormitetaan.\nLaitososa (systems, structures and components (SSC))\nLaitososalla tarkoitetaan ydinlaitoksen turvallisuuden kannalta tärkeää mekaanista, sähköteknistä, automaatioteknistä tai rakennusteknistä järjestelmää, rakennetta ja laitetta (Systems, Structures and Components), joka kuuluu joko turvallisuusluokkaan 1, 2 tai 3 tai luokkaan EYT/STUK.\nLujuustekniset analyysit (structural analyses)\nLujuusteknisillä analyyseillä tarkoitetaan dynaamisia analyysejä ja jännitysanalyysejä.\nMateriaalin valmistaja (material manufacturer)\nMateriaalin valmistajalla tarkoitetaan yksilöä tai organisaatiota, joka tuottaa laitteen tai rakenteen valmistukseen käytettävää materiaalia sen perustuotemuodossa.\nNostoapuväline (hoisting accessory)\nNostoapuvälineellä tarkoitetaan nostossa tai siirrossa apuna käytettävää laitetta tai rakennetta.\nNostoelin (hoisting device)\nNostoelimellä tarkoitetaan nostolaiteyksikön osaa, johon siirrettävä taakka kiinnitetään suoraan tai nostoapuvälineen välityksellä.\nNostolaiteyksikkö (hoisting device unit)\nNostolaiteyksiköllä tarkoitetaan nosto- ja siirtolaitteita mukaan lukien niiden mekaaniseen rakenteeseen ja kulkurataan kuuluvat osat, niiden toimintaan liittyvät automaatio- ja sähköjärjestelmät sekä muut kiinteästi kuuluvat apujärjestelmät (hydrauliset, pneumaattiset yms.).\nPysyvä liitos (permanent joint)\nPysyvällä liitoksella tarkoitetaan liitosta, joka voidaan irrottaa vain rikkovilla menetelmillä.\nStrateginen varaosa (nostolaitteet) (strategic spare part (hoisting equipment))\nStrategisilla varaosilla tarkoitetaan vaihto-osia, joiden saatavuudella varmistetaan nostolaiteyksikön käyttökuntoisuus.\nSTUKin hyväksymä tarkastuslaitos (inspection organisation approved by STUK)\nSTUKin hyväksymällä tarkastuslaitoksella tarkoitetaan ohjeen YVL E.1 mukaisesti hyväksyttyä tarkastuslaitosta.\nSTUKin hyväksymä testauslaitos (testing organisation approved by STUK)\nTehdastesti (nostolaitteet) (factory test (hoisting equipment))\nTehdastestillä tarkoitetaan tehtaalla nostolaiteyksikölle tehtävää toiminnallista testausta mukaan lukien kuormituskokeet, joka on riittävän laaja tuotteen oikean toiminnan varmistamiseksi ja jossa otetaan huomioon tuotteen fyysisestä koosta ja tehdasolosuhteista aiheutuvat rajoitukset.\nTestauslaitos (testing organisation)\nToimintakoe (nostolaitteet) (functional test (hoisting equipment))\nToimintakokeilla tarkoitetaan ohjeessa E.11 käyttöönottotarkastuksen jälkimmäisessä vaiheessa tehtäviä toiminnallisia kokeita ja testauksia hyväksytyn koekäyttöohjelman mukaan nostolaiteyksikön käyttöpaikalla.\nTuotannollinen koe (production test)\nTuotannollisella kokeella tarkoitetaan koetta, jolla tietyn hitsaustyön aikana hitsataan liitosta tai pinnoitetta vastaava näyte sen varmistamiseksi, että tuotteen ominaisuudet täyttävät asetetut vaatimukset.


Vinkit aloittelijalle arkistot - Page 3 of 4 - Kamerakoulu.fi\nEnsinnäkin, kittiputkellakin pärjää yllättävän hyvin. Sillä pääsee erittäin hyvin alkuun kuvaamisen opettelussa, ja niiden polttovälialue on usein hyvin yleiskäyttöinen. Kittilinssillä kuvaamalla opit ennen pitkää sen, mihin haluat tulevaisuudessa satsata....\nEsittelemme tässä kolme erilaista kuvaustyyliä. Kun lueskelet näitä, mieti omaa kuvaustyyliäsi. Ennen kaikkea mieti, miten voisit kokeilla kuvaustyyliä, jota et yleensä ole harjoittanut. Ota askeleita, kokeile, siirry omalta mukavuusvyöhykkeeltäsi pois!...\nPerspektiiviin ja sommitteluun panostaminen ovat helpoin tapa saada parempia kuvia. Sinun ei välttämättä tarvitse tietää aiemmissa jaksoissa selvitetystä teknisestä puolesta juuri ...


Altstadt Hotel St. Georg Düseldorf Almanya - agoda.com'dan EN UYGUN FİYATLAR\nDüseldorf konumundaki 655 tesisin tümünü gör.\nHunsrückenstr. 22, Şehir Merkezi, Düseldorf, Almanya - Haritada görüntüle\nTam Düseldorf merkezinde kalın\nToplam 713 yorumKonukların söyledikleri\nEn yakın havaalanı Dusseldorf Havaalanı (DUS)\nMahalle Şehir Merkezi Şehir Merkezi Şehir Merkezi Şehir Merkezi Şehir Merkezi Unterblik\nAltstadt Hotel St. Georg hakkında daha fazla bilgi\nDusseldorf Havaalanı (DUS)\nMoenchengladbach Havaalanı (MGL)\nDüsseldorf Hauptbahnhof Metro İstasyonu\nDüsseldorf-Bilk Tren İstasyonu\nClassic Remise Dusseldorf - 4,82 km\nKonigsallee - 320 m\nRhine Kulesi (Rheinturm) - 1,32 km\nSchloss Benrath - 9,84 km\nCarlsplatz Markt - 350 m\nSt. Lambertus Kilisesi - 340 m\nHeinrich Heine'nin Doğum Evi - 50 m\nMartinssaule - 80 m\nAndreas Kilisesi - 100 m\nWilhelm-Marx-Haus - 190 m\nAuseinandersetzung - 220 m\nOld Town (Altstadt) - 230 m\nBisikletlerden mevcutluk durumuna bağlı olarak yararlanılabilir. En fazla 4 adet bisiklet kullanılabilir.\nBooking.com Değerlendirmeleri (713)Agoda değerlendirmeleri (9)\nTüm konuk türleri (9)İş için seyahat edenler (3)Çiftler (5)Yalnız seyahat edenler (1)\nIf you are looking for a great hotel in the heart of the Altstadt look no further. The rooms are big clean and comfortable, staff are great and really helpful. Breakfast is good too. We have visited twice and have already booked to go back again\n04 Ağustos 2011 Olarak değerlendirildi\nFinlandiya konumundan Jarmo\nEmme mene kyseiseen hotelliin kylmään aikaan, koska lämpöpatterit on kylmiä. Kesällä voisi ajatella, mutta en havainnut ilmastointia. Olen pyytänyt 50%n alennusta edellä mainitsemin perustein. Ellei lämpöä saada kuntoon sanon tutuilleni:Ei sinne Harmi,koska henklökunnta on hyvää, talo sopiva,mutta, jääkellari.Keskustelin pomon kanssa palvelusta ja kompensaatiosta. Hänen vastaus kaikkeen, siis,myös lämpöön oli ei. Tämä on valitus, johon toivon vastausta. Epäilen sen saamista,mutta ainahan voi olla toiveikas Emme ole nirppanokkia, matkustamme n. 100 vrk vuodessa ympäri maailma, myös alkeellisissa olosuhteissa. Tämä oli kuitenkin pohjanoteeraus lämmityksensä takia\nFinlandiya konumundan Jori\nHenkilökunta ei ollut paikalla 24h. Voi olla ongelma, jos on aikainen check-out.


Saint Paul de Vence, lähellä Ranskan Riviera\nSaint Paul on mahtava kylä sijaitsee ylämäkeen Ranskan Rivieralla.\nKapeat kadut, jossa on paljon gallerioita ja rento ilmapiiri.\nAika mutkainen tie vie mukava kylä vuorilla.\nRetki täällä voi olla mukavaa yhden päivän Lisärytmiä rannoilta Riviera.\nSen korkeus saat upeat näkymät Provencen maiseman, ja saatat Hangon Välimeren horisontissa\nIstu alas, nauttia kahvia, käpertyä mukava istua ulkona, ja vain nauttia kaikki ympärilläsi.\nGalleriat ja taide\nSaint Paul on yksi Provencen kuuluisimmista taiteilijoiden kylistä, jonka huomaat pian, kun näet kaikki galleriat ja taidekaupat ravintoloiden kanssa kapeilla kujilla.\nSaint Paulin keskustassa on yksi erinomainen hotelli Hotel Saint Paul.\nLöydät sen kapealta ostoskadulta Rue Grande, jossa on terassi ja ravintola, josta on upea näköala ja upea gourmetruoka.\nTämä hotelli-ravintola kuuluu Michelin-oppaassa 2010, ja koko käsite loistaa luksustason korkealaatuisinta palvelun.\nMutta silti rentouttavat olematta liian juhlallinen.\nLue lisää Provence ja Ranskan Riviera\nAntibes - Picasso-museo, beachlife ja purjehdus\nMonaco - Pieni maa Ranskan Rivieralla\nChateauneuf de Pape - Kuuluisa viinikylä\nScenic Helikopteri Tour Nizza\nRanskan Riviera risteily päässä Nizzasta\nEnemmän nähtävää ja tehdä Ranskassa


Tuija tähtien kanssa | 2. Tanssitreenien sovittaminen arkeen | 2. kausi | Sarjat | C More\n2. kausi, 2. Tanssitreenien sovittaminen arkeen


¨ Rossin lukucorneri: Havaintoja kirjoittamisesta: Näytä, älä selitä!\nLähettänyt Marko Rossi klo 9/09/2016 06:58:00 ip.\nLasse Kastarinen 10. syyskuuta 2016 klo 0.39\nHyvä klassinen muistuts, thanks. Mutta varsinkin tuossa kahvikohdassa 'näyttäminen' muuttui salakavalasti pituudessaan takaisin 'selittämiseksi' (jonka harppoisin kirjassa yli)... Toinen referenssi perusväittämän tueksi on se, että elokuvat ovat enemmän tapahtumia kuin sanailua, mihin myös videon lady viittaa.\nMarko Rossi 10. syyskuuta 2016 klo 11.02\nHei!! Iso kiitos kommentoinnista ja siitä, että olet jotain kautta tänne eksynyt ja vielä lukenutkin paapatukseni :)\nJuu, oikeassa olet tuon kahvittelun suhteen. Intoilin kun sain lopultakin hoksattua jotain :D (Tietty jos sivettikissalla on tarinassa/juonessa merkittävä rooli, niin ehkä se sitten tuohon passaa, en tiedä, en ole kirjoittanut tuota sen pidemmälle). :D\nKiitos vielä vierailusta :)\nSatujose 16. syyskuuta 2016 klo 11.28\nTämä on ohjeita, jonka tietää, mutta kirjoittaessa se aina tuppaa unohtumaan, kun on kiire selittää asia (itselleen). Uusintakierroksella noita sitten korjaa ja yrittää saada näkyvään muotoon. Oppiikohan kirjoittaja koskaan edes näitä perussääntöjä, niin että olisivat selkärangassa jo ensimmäisessä kirjoitusvaiheessa :)


Renault Kadjar TCe 140 Bose Maastoauto 2019 - Vaihtoauto - Nettiauto\nRek.nro SYS-746 Mittarilukema 1 367 km\nTarkista ajoneuvon tiedot. Lähetä tekstiviesti AT SYS746 numeroon 16258, saat ajoneuvon omistaja-/haltijatiedot sekä tekniset tiedot suoraan Trafin ajoneuvorekisteristä. Hinta 3,73 €/viesti. Lisätietoja »\n• - Metalliväri - Panoraamalasikatto\nRenault Kadjar 1.3, '19, 20 tkm\nSYS-746, Nettiauto ID 11309761


Espoo esittää suurille kaupungeille erityisasemaa | Kuntalehti\nEspoo esittää suurille kaupungeille erityisasemaa\n11.1.2016 klo 13:19\nEspoolle ei hallituksen itsehallintoalueratkaisu maistu. Kaupungin mielestä suurten kaupunkien roolia osana itsehallintoalueita pitää selkeyttää ja tarkentaa päällekkäisyyksien välttämiseksi.\n-Suurten kaupunkien erityisasemasta ja tehtävistä on säädettävä erikseen, todetaan Espoon kaupunginhallituksen käsittelyyn tänään tulevassa lausunnossa itsehallintoalueista ja sote-uudistuksesta. Valtuusto päättää lausunnon sisällöstä lopullisesti tammikuun lopulla.\nEspoon lausunnossa painotetaan sitä, kuinka erilaisia itsehallintoalueet tulevat olemaan niin väestöpohjaltaan, kuin elinkeino- ja yhdyskuntarakenteeltaan. Tämä tulisi vielä valmistelussa olevan lausunnon mukaan huomioida, kun lopullisia suuntaviittoja uudistukselle asetetaan.\nSote-palveluja Espoo haluaisi pilkkoa useamman toimijan kesken. Uudellamaalla sosiaali- ja terveyspalvelujen toimijoita pitää Espoon mielestä olla enemmän kuin yksi ja palvelujen tuottaminen tulee organisoida 3-6 alueelle.\n-Mikäli Uudenmaan itsehallintoalueen palvelut järjestettäisiin yhden suuren kokonaisuuden sisällä useina toiminnallisina sektoreina, asukaslähtöinen palvelujen aito integraatio ei toteudu. Ison kokonaisuuden johtaminen tuloksellisesti olisi erittäin vaikeaa, lausunnossa arvioidaan.\nVaihtoehtoina lausunnossa nostetaan palvelun tuottajina esiin yli 200 000 asukkaan tuottajapoolit tai Espoon ja naapurikuntien muodostama yhteiskunnallinen yritysyritys, joka tuottaisi palvelut osin itse ja osin kilpailuttamalla yksityisiä palveluntuottajia.\nEspoon lausuntoluonnos kokonaisuudessaan\nespoo itsehallintoalueet kunta sote-uudistus uusimaa


Ralf opiskeli Cambridgen yliopistossa, Englannissa, kauppatieteitä ja valmistui maisteriksi. Tämän jälkeen mies suuntasi yritysalalle isänsä jalanjäljissä ja tuli tunnetuksi sijoittajana liikemiehenä ja hevoskasvattajana. Ralf tapasi tulevan ex-vaimonsa Evgenian vuonna 1990 ja parin häitä vietettiin seuraavan vuoden loppupuolella. He saivat yhden pojan, Sebastianin. Pariskunta erosi vuonna 1998.\nRalf jättäytyi aktiivisesti liike-elämässä toimimisesta vuoden 2005 alussa ja muutti Suomeen,maailman onnellisimpaan maahan, jossa asui maailman juroin kansa. Suomivuosinaan Ralf tutustui triathlonin pariin ja alkoi kiertää kilpailuissa ympäri maailmaa. Louhikartano oli vaaleansininen, 1900-luvun alkupuolella rakennettu, historiallisesti merkittävä kartanorakennus. Paikan entinen omistaja Ralf Laurent jaksoi muistuttaa vieraitaan paikan merkittävyydestä, ikään kuin se olisi lisännyt hiukan huonosti kunnostetun kolmikerroksisen merkittävyyttä.\nLoppuvaiheessa Ralf vietti sateisessa ja tylsässä pohjolassa ainoastaan pakolliset ajat, kuten juhannuksen ja Suomen itsenäisyyspäivän, mutta muutoin Louhikartano sai pärjätä itsekseen vain palvelushenkilökunnan huolehtiessa paikan kunnossapidosta. Mies muutti Suomesta pois syksyllä 2016 kyllästyttyään jatkuvaan pimeyteen ja kylmyyteen. Hän palasi Saksaan, vuonna 1994 ostamaansa Orchideehausiin ja palasi hevoskasvatuksen pariin.\nTutustu Sebastianin vanhempiin ja isovanhempiin\nLouhikartanon siirtyessä Rolfin pojalle, 25-vuotiaalle Sebastian Laurentille, oli aika laittaa paikat uuteen uskoon. Kartano kunnostettiin täysin vuosina 2015-2017, jonka jälkeen Sebastian saattoi keskittyä tallin kunnostamiseen. Tallirakennus saatiin modernisoitua 2017-2018 täysin ja jäljelle jäi uuden maneesin rakentaminen, sekä pihatyöt. Viimeisinkin rakennusmies ja kaivinkone puksutti pois kartanon mailta syksyllä 2018, jonka jälkeen Sebastian saattoi taluttaa uudenkarheaan talliinsa hevosiaan. Louhikartanon, tallin ja maneesin katolle oli asennettu aurinkopaneeleja ja kartano pyrki käyttämään mahdollisimman paljon uusiutuvaa energiaa. Vihreää aatetta tosin söi loistelias elämäntyyli juhlineen ja uima-altaineen, mutta Sebastianin mielestä vähäinenkin yritys oli parempi kuin ei yrittäminen ollenkaan. Kartanon juhlissa tarjoiltiinkin omistajanvaihdoken jälkeen ainoastaan luomu- tai lähiruokaa.\nKartanon alimmainen kerros on varattu seurustelutiloiksi tiloiksi ruoka- ja oleskelusaleineen. Seinillä riippuu suuria arvotauluja ja kattoja koristavat upeat kattokruunut. Ruokasalissa sijaitsee suuri, tummasta puusta valmistettu ruokapöytä, jonka ääreen mahtuu syömään 14 henkilöä. Juhlasali on vaalea, täysikorkea kaksikerroksinen sali, josta on käynti suoraan puutarhaan ja näkymä vieressä virtaavalle Louhijoelle. Alakerrassa on salien ja suuren pääportaikon lisäksi siipi henkilökunnalle, jossa sijaitsee moderni keittiö ja pyykkitupa. Kartanon muut kerrokset ovat Sebastianin yksityiskäytössä, eikä sinne ole muilla asiaa. Ulkopuolisille nähtävissä on Sebastian makuuhuoneen parveke, joka osoittaa juhlasalin sisäänkäynnin myötäisesti etupihalle ja toisen kerroksen parveke, jossa Sebastian kahvittelee usein aamuisin. Kartanon sivupihalla on suuri uima-allas, joka jäädytetään talveksi luistelua silmälläpitäen.\nTallirakennus ja maneesi\nLouhikartanon tallirakennus on valoisa ja uudenaikainen rakennus, jonka katto on kupera ja tyylitelty tuomaan rakennukseen avaruutta. Kirkkaahkot valot suurten ikkunoiden kanssa tuovat tallirakennukseen tilan tuntua ja ilmavuutta jo ennestään kookkaaseen rakennukseen. Tallissa on kaksi päätyä, joissa molemmissa 15 kappaletta tilavaa, 15 neliön karsinaa, joiden takaseinällä on avattava ikkuna, päätykarsinoissa ikkunoita on kaksi kappaletta. Ikkunalaudat ovat parikymmentäsenttiä leveät. Karsinoiden pohjalla on kumimatot, joiden päällä on vaaleaa kuivikekutteria. Kaikkien karsinoiden nurkissa on suolakivet, paikat heinäverkolle ja juoma-automaatit. Etuoven oikeassa laidassa on luukku rehujen pudottamista varten. Hevosille jaetaan heinät jaetaan neljä kertaa päivässä ja väkirehut kolmesti henkilökunnan toimesta.\nTallirakennuksessa on solarium, pesukarsina ja kaksi hoitopaikkaa. Alakerrassa on edellämainittujen lisäksi kuivaushuone, taukotila, varustehuone ja loimivarasto. Näiden lisäksi tallin yläkerrasta löytyy heinävintti, säilytystilaa ja toimisto. Kuivaushuoneesta löytyy suuri sininen laatikko, josta kartanon sisäkkö noutaa pesulaan lähtevät loimet, pintelit ja muut varusteet.\nTammat ja ruunat tarhaavat mahdollisuuksien mukaan kokopäiväisesti 2-4 hevosen ryhmissä suurissa valkoaitaisissa tarhoissa. Hevosten väkirehujen syöntiä vahditaan, jotta kaikki saavat osansa. Orit tarhaavat yksikseen muutamaa poikkeusta lukuunottamatta. Tammat varsoineen tarhaavat omissa ryhmissään, jotta varsoilla on ikäistään seuraa. Paukkupakkasilla pihaton ulko-ovi voidaan sulkea lämmön pitämiseksi hallimaisessa tilassa.\nTallin välittömässä läheisyydessä, vain katetun käytävän päässä, on suuri lämmitettävä maneesi, jossa voi talvisinkin ratsastaa ilman takkia. Sebastianin mukaan lämmitettävä maneesi on luksuksen sijaan elinehto ja mahdollistaa hevosten klippaamisen ilman jatkuvaa loimittelua ennen ja jälkeen ratsastamisen. Maneesissa on hiekkapohja ja yläosastaan puiset seinät. Alaosassa on shakkilautaa muistuttava ruutukuvioinen seinä.\nPohjapiirrustus ja karsinajärjestys\nAluekartta ja tarhausjärjestys\nKenttiä tallilta löytyy kaksi. Tallin läheisyydessä on pienehkö valkoaitainen metsäkenttä, jonka pohja on hiekkaa. Se suhteellisen pieni, eikä sinne mahdu hirmuisen montaa ratsukkoa kerrallaan. Metsäkentällä on muutamat tolpat ja puomit estetreenejä varten, mutta siellä harvoin hypätään varsinaisia treenejä. Joen toiselta puolelta, noin parinsadan metrin päästä löytyy derbykenttä. Kenttä lanataan talvisin aina tarvittaessa, kuitenkin vähintään muutaman kerran viikossa. Kentän vieressä on varastotilaa liikuteltaville maastoesteille ja rataesteille, sekä suurehko katsomo. Louhikartanon estekilpailut järjestetään kesäisin derbykentällä.\n© Louhikartano 2018-2019. Kuva © Ulf Bodin (CC BY-NC-SA 2.0)